title: Laurent de Gouvion-Saint-Cyr

text: Gouvion-Saint-Cyr kutsuttiin takaisin palvelukseen vuoden 1812 Venäjän-sotaretkelle. Hän sai aluksi komentoonsa pääasiassa baijerilaisista koostuneen Grande Arméen VI armeijakunnan. Kun marsalkka Nicolas Oudinot haavoittui pahasti Polotskin taistelun ensimmäisenä päivänä, itsekin haavoittunut Gouvion-Saint-Cyr otti komennon ja käänsi hävityltä näyttäneen taistelun suureksi voitoksi 18. elokuuta. Kiitoksena Napoleon ylensi hänet marsalkaksi. Perääntymisvaiheessa Gouvion-Saint-Cyr komensi ranskalaisia myös tappiollisessa Polotskin toisessa taistelussa lokakuussa 1812, jolloin hän haavoittui vakavasti jalkaan ja joutui jättämään palveluksen muutamaksi kuukaudeksi. Hän palasi elokuussa 1813 komentamaan XIV armeijakuntaa ja osallistui voittoisaan Dresdenin taisteluun. Napoleon jätti hänet puolustamaan asemia Dresdenissä, mutta Napoleonin pääarmeijan peräännyttyä länteen tappiollisen Leipzigin taistelun jälkeen Dresden jäi vihollisen saartamaksi. Muonavarojen ehtymisen vuoksi Gouvion-Saint-Cyr antautui Dresdenissä 11. marraskuuta. Antautumisehdot olisivat taanneet hänen joukoilleen vapaan poistumisen, mutta liittoutuneet ottivatkin heidät sotavangeiksi. Gouvion-Saint-Cyr oli tämän jälkeen vuoden sotavankina Unkarissa.


title: Laurent de Gouvion-Saint-Cyr

text:
Gouvion-Saint-Cyr pääsi palaamaan Ranskaan kesäkuussa 1814 ja hän asettui tukemaan Bourbon-restauraatiota, jolloin kuningas Ludvig XVIII teki hänestä päärin. Vuoden 1815 satapäiväisen keisarikunnan aikana hän pysytteli puolueettomana. Valtaan palattuaan Ludvig XVIII nimitti Gouvion-Saint-Cyrin heinäkuussa 1815 sotaministeriksi marsalkka Louis-Nicolas Davout’n tilalle. Gouvion-Saint-Cyr halusi Napoleonin paluuyritystä tukeneille sotilaskomentajille lievät tuomiot. Hän yritti pelastaa marsalkka Michel Neyn hengen järjestämällä tämän ensin erityiseen sotaoikeuteen muiden marsalkoiden tuomittavaksi ja äänestämällä sitten päärien kamarin käsittelyssä Neyn maastakarkotuksen puolesta, mutta lopulta Ney kuitenkin tuomittiin kuolemaan. Gouvion-Saint-Cyr erosi sotaministerin tehtävistä marraskuussa 1815. Vuonna 1817 hänet nimitettiin meriministeriksi ja saman vuoden syyskuussa uudelleen sotaministeriksi. Hän sai vuonna 1817 myös markiisin aatelisarvon. Gouvion-Saint-Cyr uudisti ministerikaudellaan Ranskan armeijaa antaakseen sille ”kansallisen” luonteen pelkän Bourbonien armeijan sijaan. Erotettuja Napoleonin aikaisia upseereita kutsuttiin takaisin palvelukseen, pääesikunta uudistettiin, värväyskäytäntöjä muutettiin, ylennyksiä järkeistettiin ja kiintiöitä alettiin täyttää arpomalla. Ultrarojalistit vastustivat Gouvion-Saint-Cyriä tämän taustan vuoksi, ja hän joutui eroamaan edistysmielisen hallituksen kaaduttua marraskuussa 1819.
Eläkepäivinään Gouvion-Saint-Cyr julkaisi useita muistelmateoksia Napoleonin sotien tapahtumista, kuten "Journal des operations de Varmée de Catalogne en 1808-1809" (1821), "Mémoires sur les campagnes des armées du Rhin et de Rhin-et-Moselle" (1829) ja "Mémoires pour servir à l’histoire militaire sous le directoire, le consulat et l’empire" (1831). Hän kuoli 65-vuotiaana vuonna 1830. Hänet on haudattu Pariisin Père-Lachaisen hautausmaalle.


title: Laurent de Gouvion-Saint-Cyr

text: Gouvion-Saint-Cyrin nimi on kaiverrettu Pariisin Riemukaareen.


title: Yalitza Aparicio

text: Yalitza Aparicio (s. 11. joulukuuta 1993 Tlaxiaco, Meksiko) on meksikolainen näyttelijä, jonka ensimmäinen rooli oli Alfonso Cuarónin elokuvassa "Roma". Hän sai siitä parhaan naispääosan Oscar-ehdokkuuden.


title: Yalitza Aparicio

text: Yalitza Aparicio syntyi Tlaxiacossa, joka sijaitsee Oaxacan osavaltion misteekkialueella. Hänen äitinsä kuuluu misteekkeihin, ja hänen isänsä on trique.


title: Yalitza Aparicio

text: Aparicio oli juuri valmistunut opettajaksi, kun ohjaaja Alfonso Cuarón valitsi hänet näyttelemään omaelämäkerralliseen elokuvaansa "Roma". Hänen roolihahmonsa elokuvassa on Cleo, joka perustuu Cuarónin kasvattaneesee naiseen. Yalitza Aparicion siskon Edithin piti alkujaan hakea osaan. Edith oli kuitenkin raskaana ja innosti Yalitzan hakemaan rooliin.


title: Yalitza Aparicio

text: Aparicio puhuu elokuvassa misteekkiä, vaikka hän ei sitä kunnolla oppinutkaan. Hänen isänsä halusi, ettei hänen lapsensa käyttäisi alkuperäiskansojen kieliä niiden puhujiin kohdistuneen syrjinnän takia.


title: Yalitza Aparicio

text: Aparicio sai roolistaan paljon kehuja, ja hänet valittiin parhaan naispääosan Oscar-ehdokkaaksi. Hän on ensimmäinen Meksikon alkuperäiskansaan kuulunut näyttelijä, joka sai Oscar-ehdokkuuden, ja toinen meksikolainen parhaan naisnäyttelijäehdokkaana.


title: Vetoomusoikeus

text: Vetoomusoikeus tarkoittaa yksilölle kuuluvaa oikeutta vedota valtaapitäviin ilman rangaistusta tai sanktiota. Se turvaa yksilön mahdollisuuden esittää valitus tai pyyntö, jolla hän haluaa vaikuttaa esimerkiksi parlamentin päätöksentekoon.


title: Vetoomusoikeus

text: Euroopan unionin kansalaisten vetoomusoikeus perustuu Maastrichtin sopimukseen ja EU:n perusoikeuskirjan 44 artiklaan. EU:n kansalaisilla ja sen alueella asuvilla henkilöillä on oikeus esittää kannanottonsa unionin toimielimille. Vetoomuksien käsittelylle on EU:n parlamentissa oma valiokuntansa. Yhdysvalloissa oikeus vedota perustuu vuoden 1689 oikeuksien julistukseen, jota tukee perustuslain ensimmäinen lisäys vuodelta 1791.


title: Uudet demokraatit

text: Uudet demokraatit () on Yhdysvaltain demokraattisen puolueen ideologisesti keskustalainen siipi, joka kannattaa kolmatta tietä ja talousliberalismia. Yleensä he ovat myös sosiaaliliberaaleja. Uudet demokraatit dominoivat demokraattista puoluetta 1980-luvun puolivälistä 2010-luvun puoliväliin. Yhdysvaltain presidenteistä Bill Clinton ja Barack Obama ovat kuuluneet uusiin demokraatteihin.


title: Uudet demokraatit

text: Uusia demokraatteja edustavat järjestöt, kuten New Democrat Network ja New Democrat Coalition.


title: Megalictis

text: Megalictis (nimen merkitys: ”jättiläisnäätä”) on sukupuuttoon kuollut näätäeläinsuku, joka eli Yhdysvaltojen länsiosissa myöhäiseltä oligoseenilta varhaiselle mioseenille. Sukuun kuuluu kolme lajia, joista suurin, "Megalictis ferox", on suurin tunnettu maalla elänyt näätäeläin. Laji kasvoi arviolta noin kaksi metriä pitkäksi ja metrin korkuiseksi. Painoa sillä saattoi olla arviolta 60 kiloa. "M. feroxin" jäänteistä tunnetaan kahta muotoa, jotka eroavat koon ja muodon perusteella. On mahdollista, että suuremmat yksilöt ovat uroksia ja pienemmät naaraita, mutta asiasta ei ole varmuutta. "Megalictis" muistutti ruumiinrakenteeltaan nykyistä ahmaa, mutta saattoi olla tätä kaksi kertaa suurempi. Se oli ahman tapaan kanta-astuja, jolla oli lyhyet ja vahvat jalat. "Megalictiksen" eturaajojen nivelet osoittavat, ettei se jahdannut saalistaan, vaan pikemminkin saalisti väijymällä.


title: Guisen herttuan murha

text: Guisen herttuan murha () on vuonna 1908 valmistunut ranskalainen mykkäelokuva. André Calmettesin ja Charles Le Bargyn ohjaama historiallisesti merkittävä teos oli yksi ensimmäisistä ”taidefilmeistä”, joiden tarkoituksena oli lisätä elokuvan arvostusta taidemuotona.


title: Guisen herttuan murha

text: Ranskan kuningas Henrik III on päättänyt hankkiutua eroon kilpailijastaan Guisen herttuasta Henristä. Henrik kutsuu herttuan linnaansa. Tämä saapuu sinne itsevarmana, vaikka häntä on etukäteen varoitettu. Kuninkaan miehet surmaavat herttuan murhan suunnittelijan lymytessä verhojen takana. Lopuksi herttuan ruumis hävitetään polttamalla.


title: Guisen herttuan murha

text: Elokuvahistoriallisesti merkittävä "Guisen herttuan murha" oli Le Film d’Art -yhtiön ensimmäinen tuotanto. Se ei kuitenkaan ollut ensimmäinen ”taidefilmi”, sillä Pathé Frèresin tytäryhtiön SCAGL:n "Arlesitar" ("L’Arlésienne") oli julkaistu jo aikaisemmin. Samaa aihetta oli käsitelty Lumièren veljesten ja Pathén elokuvissa.


title: Guisen herttuan murha

text: Tunnettujen teatterimiesten tekemän elokuvan ansioita olivat selkeä juonirakenne ja hienostunut lavastus. Sen esiintyjät olivat oikeita näyttelijöitä ja näyttämöllepano perustui vakiintuneisiin teatterikonventioihin. Useissa kohtauksissa hyödynnettiin syvyyssuuntaista kuvausta. Puvut ja lavasteet tavoittelivat historiallista totuudenmukaisuutta. Camille Saint-Saënsin säveltämä musiikki oli ehkä historian ensimmäinen elokuvan alkuperäissäestys. "Guisen herttuan murhalla" oli suuri vaikutus elokuvan kehitykseen taidemuotona. Sen marraskuussa 1908 järjestettyä ensiesitystä kommentoitiin ensimmäistä kertaa laajasti myös lehdistössä.


title: Guisen herttuan murha

text: "Guisen Herttuan murhaa" esitettiin helsinkiläisissä Central ja Maailman Ympäri -teattereissa ja tamperelaisen Maat ja Kansat -yhtiön Hämeenkatu 8 -teatterissa marraskuun lopussa vain viikko Ranskan ensi-illan jälkeen. "Hufvudstadsbladetin" mukaan tämä järjestyksessä toinen ”taiteellinen” ranskalainen kuva oli uusi osoitus siitä, että elokuva voi nousta taiteen tasolle: ”Tässä kuvassa näemme täysipainoista näyttämötaidetta, joka on paljon korkeammalla kuin yleensä elokuvateattereissa”.


title: How I Live Now

text: How I live now on vuonna 2013 julkaistu kanadalais-brittiläinen spekulatiivinen draamaelokuva, joka perustuu Meg Rosoffin romaaniin. Elokuvan pääosissa näyttelevät Saoirse Ronan, Tom Holland, Anna Chancellor, George MacKay ja Corey Johnson.


title: Jokibarbi

text: Jokibarbi ("Barbus barbus") on särkikalojen heimoon kuuluva keskikokoinen kala.


title: Jokibarbi

text: Jokibarbi on vaaleanruskea tai vihertävänruskea. Sen evät ovat kellertävän oransseja. Lajilla on melko pienet silmät. Tyypillisesti sen pituus on noin 50 - 100 senttimetriä. Kalan paino voi olla neljä kilogrammaa. Ne voivat elää ainakin 25 vuotiaiksi. Lajin kaloilla on hyvin matalat suut, jotka sopivat erinomaisesti pohjasyömiseen.


title: Jokibarbi

text: Jokibarbin ravintoon kuluu hyönteisten toukat, äyriäiset, nilviäiset ja pienet kalat.


title: Jokibarbi

text: Jokibarbia esiinty joissa ja järvissä. Jokibarbia tavataan muun muassa Espanjassa, Ranskassa ja Ukrainassa.


title: Säästöpankintalo (Tampere)

text: Säästöpankintalo (eli Tampereen Säästöpankin talo) on Tampereen keskustassa Kauppakadun ja Näsilinnankadun kulmassa sijaitseva liike- ja asuinrakennus. Tampereen Säästöpankki rakennutti sen tontille, jossa kohosi aiemmin niin sanottu Junovuori. Korkeiden kustannusten takia talo valmistui vaiheittain. Ensimmäinen osa nousi tontin länsilaidalle Kauppakadun varrelle vuosina 1901–1902, toinen osa nykyisen Näsilinnankadun varrelle vuonna 1903. Nämä osat suunnitteli arkkitehtiryhmä Gesellius, Lindgren, Saarinen. Rakennuksen kulmaosa tehtiin vasta huomattavasti myöhemmin, vuonna 1926. Sen suunnitteli Birger Federley. Hän sai edellisiltä arkkitehdeilta luvan korottaa rakennuksen vanhoja osia, joten niihin tehtiin samalla lisäkerros.


title: Säästöpankintalo (Tampere)

text: Säästöpankintalo on suojeltu rakennustaiteellisin, kulttuurihistoriallisin ja maisemallisin perustein. Kauppakadun puolella oleva vanhin osa edustaa aitoa kansallisromantiikkaa, kun taas Federleyn suunnittelema kulmaosa henkii 1920-luvun tyyliä. Rakennuksen vanhoihin osiin Federley toteutti muutokset alkuperäistä tyyliä mukaillen. 1990-luvulla tehdyn peruskorjauksen yhteydessä pihan alle rakennettiin vielä autohalli.


title: Säästöpankintalo (Tampere)

text: Sotien jälkeen Tampereen Säästöpankki oli kasvanut niin suureksi, että se tarvitsi käyttöönsä Kauppakatu 14:ää laajemmat tilat. Pankki rakennutti uuden pääkonttorin osoitteeseen Hämeenkatu 12. Talon suunnitteli Harry W. Schreck vuonna 1950, ja se valmistui pari vuotta myöhemmin.


title: Tampereen Säästöpankin talo

text: Tampereen Säästöpankin talo voi tarkoittaa seuraavia Tampereella sijaitsevia rakennuksia:


title: Juan Guaidó

text: Juan Gerardo Guaidó Márquez (s. 28. heinäkuuta 1983 La Guaira, Venezuela) on venezuelalainen poliitikko ja Venezuelan kansalliskokouksen eli parlamentin puheenjohtaja.


title: Juan Guaidó

text: Guaidó on presidentti Hugo Chávezin ajoista lähtien ollut pitkään mukana oppositioliikkeessä. Hän aloitti poliittisen uransa sosialidemokraattisen opiskelijaliikkeen johtajana ja alkoi järjestää Chávezia vastustavia mielenosoituksia sen jälkeen kun Chávez oli vaientanut hänen kritiikkinsä kieltäytymällä uusimasta Venezuelan suosituimman televisioaseman toimilupaa. Hän auttoi Caracasin Chacaon kaupunginosan entistä pormestaria Leopoldo Lópezia keskustavasemmistolaisen Kansan tahto -puolueen ("Voluntad Popular") perustamisessa vuonna 2009.


title: Juan Guaidó

text: Guaidó julistautui Venezuelan virkaa toimittavaksi presidentiksi 23. tammikuuta 2019. Muun muassa kuusitoista Amerikan valtioiden järjestön jäsenmaata, kuten Yhdysvallat, Kanada, Argentiina ja Brasilia, sekä Iso-Britannia ovat anteneet tukensa Guaidólle, ja esimerkiksi Yhdysvallat on tunnustanut Guaidón aseman väliaikaisena presidenttinä.


title: Bent-sääntö

text: Kemiassa Bent-säännön avulla voidaan ennustaa molekyylin välisten atomien sidoskulmien ja -pituuksien välisiä eroja. Sääntö on yleistys, eikä sillä voi määrittää näille tarkkoja arvoja.


title: Bent-sääntö

text: Sääntö on: "molekyylin sp hybridisoituneen keskusatomin p-orbitaaliluonne kasvaa siihen sitoutuneiden elektronegatiivisimpien atomien tai atomiryhmien (ligandien) suuntaan." Säännön seurauksena elektronegatiivisimpien ligandien väliset sidoskulmat ovat usein pienimpiä, ja keskusatomin ja elektropositiivisimpien ligandien väliset sidospituudet lyhyimpiä.


title: Bent-sääntö

text: Henry A. Bent keksi säännön 1961 ja sääntö sen vaihtoehtoisessa alkuperäisessä muodossa on: ""atominen s-luonne keskittyy orbitaaleilla elektropositiivisten substituenttien suuntaan"."


title: Bent-sääntö

text: Sääntö toimii yleisemmällä tasolla kuin VSEPR-teoriaan pohjautuvat yleistykset. Bent-sääntö selittää esimerkiksi miksi veden sidoskulma on 104.5°, joka VSEPR-teorian mukaan olisi virheellisesti 109.5°. Bent-sääntöä on siksi esitetty sisällytettäväksi kemian opetukseen.


title: Bent-sääntö

text: Esimerkiksi metaanissa keskusatomi on hiili ja ligandit vetyjä. Muodoltaan tetraedrisen metaanin vetyjen väliset H-C-H sidoskulmat ovat noin 109.5°. Fluorimetaanin H-C-F sidoskulma on 108.6° ja H-C-H sidoskulma 110.3°. Vedyt ovat siis fluorimetaanissa kääntyneet fluoria kohden kuten Bent-sääntö ennustaa.


title: Bent-sääntö

text: Metaanin hiili-keskusatomi on sp hybridisoitunut, eli sen C-H sidosten hybriorbitaaleilla on 25% (1/4) s-orbitaaliluonnetta ja 75% (3/4) p-orbitaaliluonnetta. Fluorimetaanissa elektronegatiivinen fluori vetää C-F sidoksen elektroneja puoleensa, jolloin sidoksen p-orbitaaliluonne kasvaa (>75%) ja s-orbitaaliluonne vähenee (<25%). C-H sidoksille käy päinvastoin eli niiden s-orbitaaliluonne kasvaa ja s-orbitaaliluonne pienenee. P-orbitaaliluonteisempi fluori ohjaa s-orbitaaliluonteisemmat vedyt lähemmäs 90° kulmaa suhteessa itseensä, sillä täysin p-orbitaaliluonteiset orbitaalit suuntautuvat 90° kulmiin suhteessa toisiinsa. S-orbitaalien suuntautuminen taas on isotrooppista.


title: Bent-sääntö

text: Elektronit pyrkivät p-orbitaalia matalaenergisemmälle s-orbitaalille, ja siksi sääntö yleensä toimii. Fluorimetaanissa C-F sidoksen elektronitiheys on fluorin elektronegatiivisuuden vuoksi suhteessa suurempi kuin C-H sidoksissa. C-H sidoksen elektronit pyrkivät siksi miehittämään ensisijaisesti s-orbitaalin kasvattaen siten sidoksen s-orbitaaliluonnetta.


title: Bent-sääntö

text: Jos keskusatomissa on vapaita elektronipareja, voidaan niitä Bent-säännön mukaisissa yleistyksissä pitää kaikkein vähiten elektronegatiivisina (elektropositiivisimpina) ligandeina. Säännöllä voidaan selittää siksi veden täydellisestä tetraedristä (~109.5°) poikkeava H-O-H sidoskulma, joka on noin 104.5°, sillä vedyt ovat elektronipari-"ligandeja" elektronegatiivisempia.


title: Bent-sääntö

text: Bent-sääntöä voidaan usein käyttää jaksollisen järjestelmän 2. jakson atomeille (C, N, O jne.), mutta sitä voidaan soveltaa myös raskaammille atomeille kuten Si, Sn, Pb jne. ja jopa siirtymämetalleille. Esimerkiksi MeSiCl:n Cl-Si-Cl sidoskulma on 107.2° ja C-Si-C 114.7°. MeTiCl:n Cl-Ti-Cl kulma on 116.7° ja C-Ti-C 106.2° eli sidoskulma onkin elektronegatiivisten ligandien lähellä suurempi – syynä on se, että tässä on kyse sd hybridisaatiosta, ja d-orbitaalien suuntautuminen on erilaista kuin p-orbitaalien. Sääntö pätee siis yhä tässäkin tilantessa. Koska sääntö toimii näinkin yleisesti, voidaan se esittää johdannon esitystapaa laveammin: "suurienergisempien valenssiorbitaalien luonne kasvaa elektronegatiivisimpien ligandien suuntaan".


title: Bent-sääntö

text: Bent-säännön mukaan sidosorbitaalien s-luonteen kasvaessa σ-sidospituus lyhenee, kuten alla.


title: Parakoun ulkomuseo

text: Parakoun ulkomuseo ( tai ) on museo, joka sijaitsee noin 1,5 kilometriä Beninin Borgoun departementin Parakoun kaupungin keskustasta etelään. Ulkomuseossa on viisi pohjakaavaltaan ympyrän muotoista kokonaisuutta, jotka edustavat paikallisen Batanou-kansan perinteisiä asumuksia.


title: Parakoun ulkomuseo

text: Museo syntyi Dahomeyn alaa koskevan tutkimuslaitoksen johdolla. Museossa oli tarkoitus käsitellä Beninin kansallista ja alueellista kulttuuria perinteisen arkkitehtuurin, kasvitieteellisen puutarhan, eläimistön, kasviston, eläintarhan, etnologian, arkeologian, vaatteiden sekä sosiaalisen ja taiteellisen elämän kautta.


title: Parakoun ulkomuseo

text: Museon perustuskivi laskettiin vuonna 1969 ja työt alkoivat vuonna 1972, jolloin museolle rajattiin 55 hehtaarin kokoinen alue ja kaivettiin viemärit. Vuonna 1974 rakennettiin kolme "tattia" (perinteiset talot pohjoispuolella). Työt keskeytettiin kuitenkin maaliskuussa 1974 varojen vähyyden takia.


title: Parakoun ulkomuseo

text: Vuonna 1999 valtio käynnisti hankkeen uudelleen keskittymällä alkuperäisessä hankkeessa olleisiin arkkitehtuuriin ja etnografiaan. Museo avattiin yleisölle vuonna 2004.


title: Parakoun ulkomuseo

text: Vuonna 2006 museo oli taloudellisissa vaikeuksissa, koska sillä ei ole varoja ja ylläpitoa, jotta se voisi täyttää tehtävänsä näyttelyiden järjestämisessä.


title: Parakoun ulkomuseo

text: Museo koostuu rakennuksesta, jossa on lapsille suunnattuja koulutustiloja, kolmesta talosta ja portista, joka muistuttaa perinteistä Borgu-arkkitehtuuria. Jokainen talo, jota kutsutaan "lohkoksi", koostuu yhdeksästä kierroksesta, jotka toimivat joko näyttelytilana, varastona tai toimistona. Taloilla on erilaisia toimintoja: näyttelyitä sisältävä museorakennus, hallinnollinen lohko ja käsityöläisten tila. Vuonna 2008 rakennettiin neljäs lohko tilapäisten näyttelyiden toteuttamiseen.


title: Parakoun ulkomuseo

text: Etnografinen kokoelma sisältää 563 inventoitua kohdetta, jotka on jaettu useisiin luokkiin. Niitä ovat kodin huonekalut, maataloustyökalut, taonta- ja kudontatyökalut, ansat tai esteet, keramiikka, vallan ominaisuudet, kulttuurikohteet, sota-aseet ja metsästys, soittimet, taiteelliset vaatteet ja arkeologia.


title: GP2 Valencian Grand Prix

text: GP2 Valencian Grand Prix oli GP2-sarjan osakilpailu, joka ajettiin vuosina 2006–2007 Ricardo Tormon moottoriradalla Valenciassa Espanjassa.


title: GP2 Ranskan Grand Prix

text: GP2 Ranskan Grand Prix oli GP2-sarjan osakilpailu, joka ajettiin vuosina 2005–2008 Magny Coursin moottoriradalla Ranskassa.


title: Atte Toikka

text: Atte Toikka (1997 – tammikuu 2019) oli suomalainen rap-artisti. Hänet tunnettiin myös taiteilijanimillä MKDMSK ja Maski.


title: Atte Toikka

text: Atte Toikka esiintyi useissa rap-yhtyeissä, joita olivat muun muassa Musta-Lista ja Laulavat Kulkurit. Viimeisinä aikoinaan hän toimi solistina, ja 3. tammikuuta 2019 hän julkaisi "Edelleen edellä" -nimisen kappaleen ja videon.


title: Atte Toikka

text: Toikka tunnettiin myös niin sanotuista "Jonne"-meemeistä. Ne saivat alkunsa, kun hän eräine tuttavineen julkaisi itsestään valokuvia IRC-galleriassa. Toikan kasvoihin liitettiin lausahduksia, jotka tulivat tunnetuiksi Jonne-meemeinä.


title: Ainanlinna

text: Ainanlinna on vuonna 1952 valmistunut asuin- ja liikerakennus, joka sijaitsee Tampereen keskustassa Kauppakadun ja Näsilinnankadun kulmassa. Talon on suunnitellut rakennushallituksen pääjohtaja Erkki Huttunen vuonna 1950. Se on nimetty tontin pitkäaikaisen omistajan Aina Langin mukaan.


title: Ainanlinna

text: Ainanlinna edustaa 1950-luvun pehmeää funktionalismia. Siinä on kahdeksan kerrosta, joista ylin on sisäänvedetty. Rakennukseen ei ole vuosien varrella tehty suuria muutoksia. Julkisivu on remontoitu vuonna 1998.


title: Ainanlinna

text: Ainanlinnan asukkaisiin ovat kuuluneet muotialan yrittäjä Sara Hildén ja hänen puolisonsa, taiteilija Erik Enroth. He muuttivat Ainanlinnaan vuonna 1957.


title: Ainanlinna

text: Vireillä olevassa Pirkanmaan maakuntakaavassa (2040) Tampereen Kauppakatu on määritelty maakunnallisesti arvokkaaksi rakennetuksi kulttuuriympäristöksi. Ainanlinna on siinä keskeinen kaupunkimaiseman osa.


title: Vittangi

text: Vittangi (suomeksi: "Vittanki"; saameksi: "Vazáš") on taajama Vittangin piirissä Kirunan kunnassa. Vittangi on Vittangisuannon kohdalla, jossa Vittanginjoki yhtyy Tornionjokeen. Tie E45 kulkee kylän halki.


title: Vittangi

text: Vittangin kylän perusti vuonna 1674 Henrik Mickelsson Pellon Kyröstä. Paikalle annettiin uusi nimi 1554, kun Olof Joensson Pajari kalasti siellä.


title: Michael Kozaki

text: Pyhä Michael Kozaki (myös Michael Cozaki tai Michael Kasaki; ; n. 1551 Ise, Mie, Japani – 5. helmikuuta 1627, Tateyama, Nagasaki, Japani) oli naimisissaoleva maallikko, puuseppä ja jousien tekijä, katekeetta, sairaanhoitaja, sekulaarifransiskaani ja kristitty marttyyri. Hän on pyhän Thomas Kozakin isä, joka kuoli hänen kanssaan pyhän Peter Baptistin ja seuralaisten kanssa ristiinnaulitsemalla Nagasakissa. Paavi Urbanus VIII julisti hänet autuaaksi 14. syyskuuta 1627 ja autuas paavi Pius IX julisti hänet pyhimykseksi 8. kesäkuuta 1862, sekä hänen juhlapäiväänsä vietetään 6. helmikuuta.


title: Jani Mäkivalli

text: Jani Mäkivalli (s. 1977) on suomalainen kirjailija, joka on kirjoittanut sotaromaanin "Ääniseltä itään" (Karisto). Romaani oli Helsingin Sanomien esikoiskirjapalkinnon ehdokkaana 2018. Arjessa Mäkivalli toimii Forssan yhteislyseon historian ja yhteiskuntaopin opettajana.


title: Amo (albumi)

text: Amo on Bring Me the Horizonin kuudes studioalbumi, joka julkaistiin 25. tammikuuta 2019. Albumi on tyyliltään huomattavasti radioystävällisempi ja pop vaikuitteisempi kun yhtyeen edellinen albumi "That’s the Spirit". Albumilla myös vierailee muita artisteja jotka ovat Cradle Of Filthin Dani Filth, beatboxaaja Rahzel ja pop-artisti Grimes.


title: Nikolai Kovalenko

text: Nikolai Kovalenko (; s. 17. lokakuuta 1999 Raleigh, Pohjois-Carolina, Yhdysvallat) on venäläis-yhdysvaltalainen jääkiekkoilija, joka pelaa KHL-joukkue Lokomotiv Jaroslavlissa. Hän on pelipaikaltaan oikea laitahyökkääjä.


title: Nikolai Kovalenko

text: Kovalenko syntyi Yhdysvalloissa Pohjois-Carolinan Raleigh'ssa, kun hänen isänsä Andrei pelasi NHL-joukkue Carolina Hurricanesissa. Nikolai Kovalenko muutti perheineen kotimaahansa 2-vuotiaana, samalla kun Andrei siirtyi pelaamaan Lokomotiv Jaroslavliin. Nikolain varsinainen kasvattajaseura on TsSKA Moskova, mutta hän palasi juniorina kuitenkin Lokomotiviin. Kovalenko voitti kauden 2013–2014 päätteeksi Venäjän U15-juniorisarjan mestaruuden ja kauden 2014–2015 U16-juniorisarjan hopeaa. Kaudella 2015–2016 hän toimi Lokomotivin U17-junioreiden varakapteenina. Kovalenko debytoi samalla kaudella myös Loko Jaroslavlin joukkueessa Venäjän nuorten sarja MHL:ssä.


title: Nikolai Kovalenko

text: Kaudella 2017–2018 Kovalenko valittiin MHL:n läntisen konferenssin joulukuun kuukauden pelaajaksi. Hän pelasi kauden aikana myös liigan tähdistöottelussa. Pudotuspeleissä Kovalenko jakoi 11 syöttöpisteellään koko MHL:n syöttöpörssin Reaktor Nižnekamskin Bulat Šafigullinin kanssa. Hän voitti kauden päätteeksi liigan mestaruuden, Harlamov Cupin. Kovalenko teki Lokomotiv Jaroslavlissa KHL-debyyttinsä runkosarjan toiseksi viimeisellä kierroksella 27. helmikuuta 2018 vieraissa Spartak Moskovaa vastaan. Hän sai ottelussa jääaikaa 11.06 minuuttia. Kovalenko keräsi myös teholukeman +1. Hän vakiinnutti loppukaudeksi paikkansa Lokomotivin kokoonpanossa ja pelasi loppukauden aikana kaikkiaan kaksi runkosarja- ja neljä playoff-ottelua ilman tehopisteitä. Kovalenko osallistui kauden aikana myös yhtenä kolmesta MHL-pelaajasta un.


title: Nikolai Kovalenko

text: Colorado Avalanche varasi Kovalenkon kuudennella kierroksella 171. pelaajana . Saman vuoden elokuussa hän teki kolmivuotisen jatkosopimuksen Lokomotiv Jaroslavlin KHL-joukkueen kanssa. Kovalenko teki KHL-uransa avausmaalin kauden 2018–2019 avauskierroksella 4. syyskuuta 2018 Sibir Novosibirskiä vastaan. Kovalenko teki KHL-uransa avausmaalin. Hänet valittiin syyskuussa kahdesti liigan viikon tulokkaaksi.


title: Nikolai Kovalenko

text: Kovalenko edusti Venäjää alle 20-vuotiaiden MM-kilpailuissa vuonna 2019, jolloin hän voitti pronssia. Kovalenko valittiin Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Hän pelasi myös World U-17 Hockey Challengessa vuonna 2015, jolloin Kovalenko voitti hopeaa. Hän pelasi samana vuonna myös alle 19-vuotiaiden World Junior A Challengessa voittaen hopeaa.


title: Nikolai Kovalenko

text: Kovalenkon pikkuveli Danila pelaa myös jääkiekkoa hyökkääjänä. Veljesten isä Andrei Kovalenko pelasi omalla urallaan hyökkääjänä yli 600 NHL-ottelua. Hän pelasi myös kahdet olympialaiset, neljät MM-kilpailut ja kolme Kanada-/maailmancupia. Andrei toimi Venäjän vuoden 2002 MM-hopeajoukkueen kapteenina.


title: Nordefco

text: NORDEFCO (Nordic Defence Cooperation) on Pohjoismaiden yhteinen puolustusyhteistyöhanke. Sen viisi jäsentä ovat Tanska, Suomi, Islanti, Norja ja Ruotsi. Islanti osallistuu ainoastaan järjestön poliittiseen yhteistyöhön, ei sotilaalliseen.


title: Nordefco

text: Järjestö perustettiin Helsingissä 4. marraskuuta 2009, kun aiemmat pohjoismaiset yhteistyöhankkeet NORDSUP, NORDAC ja NORDCAPS tuotiin yhden katon alle maiden puolustusministerien yhteisestä päätöksestä. Järjestön toimintaa ohjaavat vuosinaa 2013 ja 2018 laaditut visioasiakirjat.


title: Nordefco

text: Nordefcon toiminnan tavoitteena ovat kansallisen puolustuskyvyn kehittäminen, kustannustehokkuus ja yhteisten ratkaisujen käyttöönotto. Nordefcolla ei ole pysyviä poliittisen tason rakenteita, vaan yhteistyö perustuu pohjoismaisten asevoimien ja puolustushallintojen väliseen jatkuvaan yhteydenpitoon ja säännöllisiin kokouksiin. Nordefco-rakenteen puheenjohtajuus on kiertävä Ruotsin, Norjan, Tanskan ja Suomen välillä. Suomi on toiminut puheenjohtajana vuosina 2013 ja 2017.


title: Nordefco

text: Nordefcon yhteistyö ei edellytä kaikkien maiden osallistumista, ja osa yhteistyöstä on kahdenvälistä. Muun muassa Suomen puolustusvoimat kuvailevatkin konseus-päätöksentekoa ja joustavuutta Nordefcon vahvuudeksi.


title: Nordefco

text: Vaikka organisaation virallinen puheenjohtajuus kiertää jäsenvaltioiden kesken, ovat pohjoismaiset puolustusministerit viime kädessä vastuussa Nordefcosta. Ministerit kokoontuvat kahdesti vuodessa. He toimivat puheenjohtajina Pohjoismaiden puolustuspolitiikan ohjauskomiteassa (Nordic Defence Policy Steering Committee), joka koostuu jäsenmaiden johtavista osastopäälliköistä.


title: Nordefco

text: Nordefco ei ole sotilasliitto eikä se pyri olemaan EU:n tai Naton kilpailija, vaan niitä tukeva järjestely.


title: Nordefco

text: Muita yhteistyöprojekteja Nordefcon ohella ovat Nordic Baltic Assistance Programme (NBAP), johon kuuluu Pohjoismaiden lisäksi Baltian maat, sekä Northern Group (NG), johon kuuluu lisäksi NBAP-maiden lisäksi Iso-Britannia, Alankomaat, Saksa ja Puola.


title: Pavel Šen

text: Pavel Jurjevitš Šen (; s. 14. elokuuta 1999 Hanty-Mansijsk, Venäjä) on venäläinen jääkiekkoilija, joka pelaa KHL-joukkue Salavat Julajev Ufan organisaatiossa. Hän on pelipaikaltaan keskushyökkääjä.


title: Pavel Šen

text: Šen on Salavat Julajev Ufan kasvatti. Hän siirtyi juniorina sittemmin Jugra Hanty-Mansijskiin. Šen oli kaudella 2014–2015 seuran U16-junioreiden paras maalintekijä 27 osumallaan. Kaudella 2016–2017 hän debytoi Mamonty Hantyn joukkueessa Venäjän nuorten sarja MHL:ssä. Šen oli joukkueen paras pistemies ja syöttäjä tehoilla 16+29=45. Hän pelasi kauden aikana MHL:n tähdistöottelussa.


title: Pavel Šen

text: Kaudella 2017–2018 Šen debytoi Jugra Hanty-Mansijskin KHL-joukkueessa, jossa hänen tulokaskautensa toi 29 runkosarjaottelussa kaksi maalia. Šen teki KHL-debyyttinsä 10. lokakuuta 2017 Kunlun Red Staria vastaan. Hän sai ottelussa jääaikaa 8.23 minuuttia. Šen keräsi myös teholukeman -1. KHL-uransa avausmaalin hän teki kolmannessa ottelussaan 14. lokakuuta 2017 Admiral Vladivostokia vastaan. Jugra jätti KHL:n kauden jälkeen talousongelmien vuoksi ja siirtyi pelaamaan farmiliiga VHL:ään.


title: Pavel Šen

text: Boston Bruins varasi Šenin seitsemännellä kierroksella 212. pelaajana . Ennen tätä, toukokuussa 2018 Jugra Hanty-Mansijsk kauppasi hänen pelaajaoikeutensa Salavat Julajev Ufaan rahallista korvausta vastaan.


title: Pavel Šen

text: Šen pelasi alle 20-vuotiaiden MM-kilpailuissa vuonna 2019, jolloin hän voitti pronssia. Šen valittiin Kanadaa vastaan pelatun alkulohkon ottelun päätteeksi Venäjän ottelun parhaaksi pelaajaksi.


title: Kajanoja

text: Kajanoja voi tarkoittaa:


title: Władysław Tarnowski

text: Władysław Tarnowski (4. kesäkuuta 1836 Wróblewice – 19. huhtikuuta 1878 kuoli laivalla, lähellä San Franciscoa) oli puolalainen säveltäjä ja pianovirtuoosi; romantiikan ajan runoilija ja näytelmäkirjailija.


title: Władysław Tarnowski

text: Władysław Tarnowskin isä kreivi Walerian Spycymir Tarnowski (1811–1861) oli maanomistaja. Walerian Tarnowski meni vuonna 1835 naimisiin Ernestyna Tarnowskan (1808–1840) kanssa. He saivat kolme lasta, kaksi poikaa ja yhden tytön: Władysław (4. kesäkuuta 1836 – 19. huhtikuuta 1878), Stanisław (1838–1909) ja Maria Józefa (1840–1938).


title: Władysław Tarnowski

text: Władysław Tarnowski syntyi Wróblewicen kartanossa 4. kesäkuuta 1878. Varhaislapsuutensa Władysław vietti pääasiassa Wróblewicessä. Władysław oli yksi harvoista musiikin lapsineroista , ja lyhyen elämänsä aikana hän ehti säveltää runsaasti pianosävellyksiä. Häntä opetti aluksi yksityinen kotiopettajatar ja paikallinen urkuri. Tarnowski opiskeli Jagiellonian yliopistossa vuosina 1851–1857, ja valmistui sieltä 1857. Myöhemmin hän opiskeli konservatoriossa Pariisissa vuoteen 1863.


title: Mother Tongue

text: mother tongue on englantilaisen rock-yhtyeen Bring Me The Horizonin kappale. Kappale julkaistiin amo albumin neljäntenä singlenä 22. tammikuuta 2019.


title: Mother Tongue

text: Kappale on suora rakkauslaulu laulaja Oliver Sykesin vaimolle Alissa Sallsille. Salls puhuu äidinkielenään portugalia joten sitä esiintyy kertosäkeissä kuvamaan Sykesin rakkautta häntä kohtaan koska "englannin kieli ei riitä". Kappale kuvaa myös medicinen tapaan yhtyeen radioystävällisempää ja elektronisempaa äänimaailmaa.


title: Nihilist Blues

text: nihilist blues on englantilaisen rockyhtyeen Bring Me the Horizonin kappale. Kappale julkaistiin amo-albumin viidentenä singlenä 24. tammikuuta 2019.


title: Avalanche (videopeli)

text: Avalanche on Atarin kehittämä toimintapeli, joka on julkaistu vuonna kolikkopelinä ja myöhemmin Atarin 8-bittisille mikrotietokoneille.


title: Avalanche (videopeli)

text: Peli on inspiroinut useita jäljittelijöitä kuten "Kaboom!" Atari 2600:lle.


title: Avalanche (videopeli)

text: Peliä pelataan kierrettävällä nupilla, jolla ruudulla näkyviä "sankoja" liikutetaan vasemmalle ja oikealle. Putovia kiviä on tarkoitus kerätä sankoihin, josta saa pisteitä. Kolmesta ohimenevästä kivestä peli loppuu.


title: Kirill Martšenko

text: Kirill Martšenko (; s. 21. heinäkuuta 2000 Barnaul, Venäjä) on venäläinen jääkiekkoilija, joka pelaa KHL-joukkue SKA Pietarin organisaatiossa. Hän on pelipaikaltaan oikea laitahyökkääjä. Martšenko laukoo oikealta.


title: Kirill Martšenko

text: Martšenko vietti viimeisimmät juniorivuotensa Jugra Hanty-Mansijskissa. Hän oli kaudella 2015–2016 seuran U16-junioreiden paras pistemies ja syöttäjä tehoilla 23+29=52. Kaudella 2016–2017 Martšenko oli seuran U17-junioreiden paras pistemies ja maalintekijä tehoilla 19+21=40. Samalla kaudella hän debytoi Mamonty Jugryn joukkueessa Venäjän nuorten sarja MHL:ssä. Martšenko pelasi kauden aikana liigan tähdistöottelussa.


title: Kirill Martšenko

text: Kaudella 2017–2018 Martšenko oli MHL:n pudotuspeleissä tehoilla 4+3=7 Mamonty Jugryn paras pistemies ja hän jakoi myös joukkueen sisäisen maalipörssin voiton Stepan Grymzinin kanssa. Martšenko debytoi kauden aikana myös Jugra Hanty-Mansijskin KHL-joukkueessa, jossa hän sai tililleen kaksi runkosarjaottelua ilman tehopisteitä. Martšenko teki KHL-debyyttinsä runkosarjan toiseksi viimeisellä kierroksella 27. helmikuuta 2018 vieraissa Metallurg Magnitogorskia vastaan. Hän sai ottelussa jääaikaa 15.11 minuuttia. Jugra jätti KHL:n kauden jälkeen talousongelmien vuoksi ja siirtyi pelaamaan farmiliiga VHL:ään.


title: Kirill Martšenko

text: Columbus Blue Jackets varasi Martšenkon toisella kierroksella 49. pelaajana . Ennen tätä, toukokuussa 2018 Jugra Hanty-Mansijsk kauppasi hänen pelaajaoikeutensa SKA Pietariin rahallista korvausta vastaan.


title: Kirill Martšenko

text: Martšenko pelasi alle 20-vuotiaiden MM-kilpailuissa vuonna 2019, jolloin hän voitti pronssia. Martšenko pelasi myös alle 18-vuotiaiden MM-kilpailuissa vuonna 2018, jolloin hän oli tehoilla 3+3=6 Venäjän paras pistemies ja jakoi sisäisen maalipörssin voiton Ivan D. Morozovin kanssa. Valmennus valitsi Martšenkon joukkueensa turnauksen yhdeksi kolmesta parhaasta pelaajasta. Hänet valittiin myös Ranskaa vastaan pelatun avausottelun päätteeksi joukkueensa ottelun parhaaksi pelaajaksi.


title: Brea

text: Brea voi viitata seuraaviin:


title: Elea (täsmennyssivu)

text: Elea () voi viitata seuraaviin:


title: Cascade (täsmennyssivu)

text: Cascade voi tarkoittaa jotain seuraavista:


title: Emporion

text: Emporion (, ) viittaa kreikassa kaupankäyntiin ja voi viitata myös seuraaviin:


title: Pilkkapyrstöhai

text: Pilkkapyrstöhai ("Carcharhinus sorrah") on tiikerihaiden eli ihmishaiden (Carcharhinidae) heimoon kuuluva hailaji. Sitä tavataan Pohjois- ja Länsi-Australiassa sekä Pohjois-Queenslandissa. Kansainvälisen luonnonsuojeluliiton mukaan se on silmälläpidettävä laji.


title: Pilkkapyrstöhai

text: Pilkkapyrstöhai on pieni hai, jolla on pitkä, pyöristetty kuono ja suuret pyöreät silmät. Sen ylähampaat ovat vinot ja kolmion muotoiset.


title: Pilkkapyrstöhai

text: Laji voi kasvaa noin 160 senttimetrin pituiseksi. Sen keskimääräinen koko on 120-140 cm. Lajin kalat painavat keskimäärin noin 28 kilogrammaa. Naaraat pääsevät sukukypsyyteen kahdessa tai kolmessa vuodessa ja elävät enintään seitsemän vuotta, kun taas urokset elävät jopa viisi vuotta.


title: Pilkkapyrstöhai

text: Pilkkapyrstöhain ravintoon kuuluvat luukalat ja äyriäiset.


title: Pilkkapyrstöhai

text: Pilkkapyrstöhaita tavataan Itä-Afrikan rannikolta, Madagaskarilta, Punaiselta mereltä, Intiaan, Malesiaan, Kiinaan, Filippiineille ja aina Pohjois-Australiaan asti. Sitä tavataan rannikoilla ja manneralustoilla. Laji viihtyy tyypillisesti alle 73 metrin syvyydessä, mutta enimmillään niitä on löydetty 140 metrin syvyydestä.


title: Pilkkapyrstöhai

text: Pilkkapyrstöhain poikaset syntyvät matalille rannikkovesille. Naaraat voivat saada poikasia kerran vuodessa. Poikaset vaihtelevat yhdestä aina kahdeksaan asti (keskimäärin kolme poikasta), jotka ovat keskimäärin noin 50 senttimetriä pitkiä.


title: Limnai

text: Limnai (, ) voi viitata seuraaviin antiikin aikaisiin paikkoihin:


title: Ivan Morozov

text: Ivan Morozov voi tarkoittaa seuraavia henkilöitä:


title: Ivan Morozov (jääkiekkoilija)

text: Ivan Dmitrijevitš Morozov (; s. 5. toukokuuta 2000 Hanty-Mansijsk, Venäjä) on venäläinen jääkiekkoilija, joka pelaa KHL-joukkue SKA Pietarin organisaatiossa. Hän on pelipaikaltaan vasen laitahyökkääjä, mutta Morozov osaa pelata myös keskellä. Hän laukoo oikealta.


title: Ivan Morozov (jääkiekkoilija)

text: Morozov on Gazovik Tjumenin kasvatti. Hän vietti viimeisimmät juniorivuotensa kuitenkin Jugra Hanty-Mansijskissa. Morozov oli kaudella 2015–2016 seuran U16-junioreiden paras maalintekijä 27 osumallaan. Kaudella 2017–2018 hän debytoi Mamonty Jugryn joukkueessa Venäjän nuorten sarja MHL:ssä. Morozov debytoi kauden aikana myös Jugran KHL-joukkueessa, jossa hän pelasi yhden ja kauden ainoaksi jääneen ottelunsa vain 17-vuotiaana 20. tammikuuta 2018 vieraissa Traktor Tšeljabinskiä vastaan. Hän sai ottelussa jääaikaa 2.13 minuuttia. Morozov keräsi ottelusta teholukeman -1. Jugra jätti KHL:n kauden jälkeen talousongelmien vuoksi ja siirtyi pelaamaan farmiliiga VHL:ään.


title: Ivan Morozov (jääkiekkoilija)

text: Vegas Golden Knights varasi Morozovin toisella kierroksella 61. pelaajana . Ennen tätä, toukokuussa 2018 Jugra Hanty-Mansijsk kauppasi hänen pelaajaoikeutensa SKA Pietariin rahallista korvausta vastaan. Morozov pelasi kauden 2018–2019 aikana MHL:n tähdistöottelussa.


title: Ivan Morozov (jääkiekkoilija)

text: Morozov pelasi alle 20-vuotiaiden MM-kilpailuissa vuonna 2019, jolloin hän voitti pronssia. Martšenko pelasi myös alle 18-vuotiaiden MM-kilpailuissa vuonna 2018, jolloin hän jakoi kolmella osumallaan Venäjän sisäisen maalipörssin voiton Kirill Martšenkon kanssa.


title: Ivan Morozov (jääkiekkoilija)

text: Morozov pelasi myös World Junior A Challengessa vuonna 2017, jolloin hän jakoi tehoilla 3+1=4 Venäjän sisäisen pistepörssin voiton Aleksandr Romanovin, Ruslan Ishakovin ja Grigori Denisenkon kanssa.


title: Tannervihvilä

text: Tannervihvilä ("Juncus compressus") on vihviläkasvien (Juncaceae) heimoon, vihvilöiden ("Juncus") sukuun kuuluva kasvilaji. Se on monivuotinen ruohovartinen kasvilaji, joka jää useimmiten matalakasvuiseksi. Tannervihvilä muistuttaa suolavihvilää ("Juncus gerardii"), mutta lajit ovat erotettavissa toisistaan kukkien ja kukinnon ulkonäön sekä heteiden ponsien ja palhojen pituussuhteiden perusteella. Tannervihvilä ja suolavihvilä voivat myös risteytyä keskenään.


title: Tannervihvilä

text: Tannervihvilällä on suikertava juurakko ja sen varret voivat kasvaa 30 cm korkeiksi. Lehdet ovat kapeita. Tannervihvilän kukinto on melko leveä ja kukinnon haarat ovat ylöspäin siirottavia. Kukinnossa on myös hieman kukintoa pidempi tukilehti. Kukat ovat harvahkoina rykelminä ja niissä on kussakin kaksi esilehteä. Heteiden ponnet ovat suunnilleen kaksi kertaa palhojen pituisia.


title: Tannervihvilä

text: Tannervihvilä kasvaa kaikenlaisilla kosteilla kasvupaikoilla, jopa tienpientareilla sekä muilla ihmisvaikutteisilla ja runsastyppisillä kasvupaikoilla. Suomessa tannervihvilää tavataan Lounais-Suomessa, yleisimmin lounaissaaristossa.


title: Movimiento Regeneración Nacional

text: Movimiento Regeneración Nacional eli lyhenteeltään MORENA "(suom. kansallinen regeneraation liike)" on meksikolainen keskustavasemmistolainen poliittinen puolue.


title: Movimiento Regeneración Nacional

text: Vuodesta 2018 puolue on pitänyt maassa valtaa presidentti Andrés Manuel López Obradorin sekä maan parlamentin alahuoneen enemmistön voimin.


title: Tampereen Säästöpankin talo (Hämeenkatu)

text: Tampereen Säästöpankin talo on Tampereen Hämeenkadulla sijaitseva liike- ja asuinrakennus, joka on alun perin tehty Tampereen Säästöpankin pääkonttoriksi. Talon suunnitteli arkkitehti Harry W. Schreck, ja se valmistui kesällä 1952. Tampereen Säästöpankki päätti rakennuttaa talon, koska sen edelliset toimitilat Kauppakadun varrella sijaitsevassa Säästöpankintalossa olivat käyneet ahtaiksi. Säästöpankin olemassaolo lakkasi 1990-luvulla, ja nykyään rakennuksessa toimii Tampereen Seudun Osuuspankki.


text: Schreckin piirtämä rakennus edustaa tyyliltään funktionalismia, ja sen olemus on massiivinen. Julkisivu on päällystetty punaruskealla graniitilla. Sisällä on iso pankkisali. Taloa ei ole suojeltu asemakaavalla, mutta Tampereen kaupungin kaavoitusyksikön tekemän selvityksen mukaan se on rakennustaiteen, kulttuurihistorian ja kaupunkikuvan kannalta merkittävä kohde. Lisäksi se on kiinteä osa Hämeenkatua, joka muodostaa valtakunnallisesti merkittävän rakennuskokonaisuuden yhdessä Hämeensillan ja Keskustorin kanssa.


text: Säästöpankin talon paikalla sijaitsi aiemmin elokuvateatteri Imatra. Se tuhoutui vuonna 1927 tulipalossa, jossa kuoli myös 21 ihmistä.


title: The Wife

text: The Wife on vuonna 2017 ensi-iltansa saanut draamaelokuva, jonka on ohjannut Björn Runge. Sen käsikirjoitti Jane Anderson perustuen Meg Wolitzerin samannimiseen romaaniin vuodelta 2003. Elokuvan pääosissa ovat Glenn Close, Jonathan Pryce ja Christian Slater.


title: The Wife

text: "The Wife" sai maailmanensi-iltansa 17. syyskuuta 2017 Toronton elokuvajuhlilla. Teatteriensi-illan se sai Yhdysvalloissa 17. elokuuta 2018.


title: The Wife

text: Close on saanut roolistaan kehuja ja hänet palkittiin roolistaan parhaan draamaelokuvan naispääosan Golden Globella ja SAG-palkinnolla ja sai myös parhaan naispääosan Oscar- ja Bafta-ehdokkuudet.


title: Martta Horjander

text: Marjatta "Martta" Horjander (o.s. Hakkarainen, 11. helmikuuta 1930 Säyneinen – 16. joulukuuta 2009 Mänttä) oli suomalainen henkinen opettaja, kirjailija, teosofi ja kristosofi, joka pyrki vuorisaarnan elämänohjeiden käytännöllistämiseen ja rauhanaatteen esille tuomiseen. 1970-luvulla Horjanderin ympärille syntyi Ihmisyyden tunnustajien liike.


title: Martta Horjander

text: Horjander oli sairastunut vuonna 1968, ja toivuttuaan sairaudesta hän koki, että hänellä oli joitakin telepaattisia ja muita yliluonnollisia kokemuksia. Hän koki olleensa myös yhteydessä ns. Ylösnousseisiin Mestareihin (teosofinen käsite), kuten kreivi Saint-Germainiin.


title: Martta Horjander

text: Martta Horjanderille keskeisiä henkisiä opetuksia olivat jälleensyntyminen, karman laki ja aseettomuus. Pekka Ervast oli hänelle tärkein teosofinen opettaja. Horjander halusi uudistaa teosofista liikettä käytännölliseen suuntaan. Hän ei kuitenkaan löytänyt ajatuksilleen kannatusta jo olemassa olevien liikkeiden piiristä, ja katsoi siksi olevansa pakotettu perustamaan uuden teosofisen ryhmittymän. Horjanderin johtoajatus oli, että veljeysihanne tuli viedä aivan käytännön tasolle.


title: Martta Horjander

text: Veljeysaatteen innoittamana Horjander ja joukko nuoria vuokrasivat vuonna 1978 Kaavin Ahosenniemellä sijainneen vanhan kansakoulun, jonne he perustivat Ihmisyyden tunnustajiksi nimetyn asuinyhteisön. Vuodesta 1985 yhteisö on toiminut Mänttä-Vilppulassa, jossa sillä on nykyään kolme asuinyhteisöä: Väinölä, Sampola ja Toukola. Horjanderin perustaman yhteenliittymän tarkoituksena on omien sanojensa mukaan "tehdä kasvatus- ja valistustyötä Pekka Ervastin teosofis-kristosofisen elämänymmärryksen käytännöllistämiseksi".


title: Nikandros

text: Nikandros (, ”voittoisa mies”; ) voi viitata seuraaviin:


title: Maitohai

text: Maitohai ("Rhizoprionodon acutus") on tiikerihaiden eli ihmishaiden (Carcharhinidae) heimoon kuuluva hailaji.


title: Maitohai

text: Maitohailla on tyypillinen harmaa väritys ja valkoinen väritys alla. Uros voi kasvaa noin 63-71 senttimetrin pituiseksi ja naaraat voivat kasvaa noin 62-74 senttimetrin pituiseksi. Sen paino on noin 5 kilogrammaa. Maitohain raportoitu ikä on noin kahdeksan vuotta. Niillä on pyöristäytynyt kuono ja suuret silmät. Se on suosittu kaupallisessa kalastuksessa. Huolimatta siitä, että se elää matalikoilla, sitä pidetään ihmisille vaarattomana sen koon ja hampaiden vuoksi.


title: Maitohai

text: Maitohain ravintoon kuuluvat pienet pohjakalat sekä äyriäiset ja muut selkärangattomat. Ne käyttävät sähköaistia löytääkseen saaliinsa.


title: Maitohai

text: Maitohaita ollaan tavattu Atlantin itäosissa, Madeiralta, Mauritanian eteläpuolelta aina Angolaan asti. Tätä haita ollaan myös raportoitu aina Tarantonlahdella, Länsi-Tyynenmerellä, Punaisella merellä ja Itä-Afrikan rannikolla, Indonesiassa, Pohjois-Japanissa ja Etelä-Australiassa.


title: Maitohai

text: Maitohaita esiintyy hiekkarantojen läheisyydessä. Niitä ollaan löydetty aina 200 metrin syvyydestä. Sitä ollaan tavattu myös makeissa vesistöissä muun muassa Kambodžassa.


title: Julie Felix

text: Julie Felix (s. 14. kesäkuuta 1938 Santa Barbara, Kalifornia) on yhdysvaltalainen, Britanniassa pinnalle noussut folklaulaja ja lauluntekijä, joka oli tunnettu ympäri Eurooppaa etenkin 1960- ja 1970-luvun vaihteessa.


title: Julie Felix

text: Meksikolaista ja intiaanisukua oleva Julie Felix aloitti uransa Yhdysvalloissa, muttei päässyt mukaan 1960-luvun alkupuolen folk-aaltoon ja jäi tuntemattomaksi. Vuonna 1964 hän lähti liftaamaan ympäri Eurooppaa ja asettui Lontooseen, jossa sai uransa vauhtiin eksoottisuutensa ja folk-fanien näkökulmasta alkuperäisyytensä vuoksi, olihan musiikkityyli syntynyt Yhdysvalloissa. Saadessaan kiinnityksen Decca-levymerkille Felix oli ensimmäinen folk-tyylin sooloartisti, joka sai levytyssopimuksen merkittävälle brittiläiselle levy-yhtiölle.


title: Julie Felix

text: Julie Felix sai ensimmäisen hittinsä Ian Tysonin säveltämällä laululla ”Someday Soon”. Hän alkoi saada yhä enemmän esiintymisiä sekä klubeilla että televisiossa, pian jopa Royal Albert Hallissa, ja pian lehdistö kutsui häntä termillä ”Britain’s First Lady of Folk”. Hän levytti Deccalle kolme albumia, muun muassa Bob Dylanin ja Woody Guthrien lauluja, ja teki tunnetuksi Euroopassa vielä tuntemattoman kanadalaisen Leonard Cohenin tuotantoa. Hänet tunnettiin myös hyväntekeväisyydestään kehitysmaiden hyväksi.


title: Julie Felix

text: Vuonna 1966 Julie Felix siirtyi Deccalta Fontana Recordsille ja teki sillekin kolme albumia. Vuoden 1966 albumia "Changes" pidetään hänen ehkä parhaimpanaan. Beatlesin löytäjä Brian Epstein järjesti vuonna 1967 hänelle ja Georgie Famelle viikon mittaisen kiinnityksen Lontoon Saville-teatteriin, lämmittelijänä uraansa aloitteleva Cat Stevens. Vuonna 1967 Julie Felix oli myös vakioesiintyjänä David Frostin televisioshowssa "The Frost Report", jonka jakso "Frost over England" voitti Sveitsin Montreux’ssä Kultaisen ruusun. Tekijätiimin muita jäseniä olivat John Cleese ja Ronnie Barker. David Frostin siirryttyä 1970-luvun alussa tekemään tv-showta Yhdysvalloissa Felix vieraili siinäkin ohjelmassa ja alkoi saada tunnettuutta myös kotimaassaan.


title: Julie Felix

text: Vuosina 1968–1970 Julie Felix teki omaa tv-showtaan BBC-yhtiölle. Sen jaksoja esitettiin Suomessakin väritelevisiotoiminnan koelähetyksinä. Vuonna 1970 Felixin cover-versio Simon & Garfunkelin tunnetuksi tekemästä eteläamerikkalaisesta kansansävelmästä ”El Condor Pasa” nousi Britannian Top 20:een Mickie Mostin tuottamana.


title: Julie Felix

text: 1970-luvun keskivaiheilla Julie Felix alkoi kyllästyä 1960-luvun idealismin vaihtumiseen Britanniassa poliittiseksi konservatismiksi. Hän muutti asumaan Norjaan ja nousi tunnetuksi myös Ruotsissa, jossa hän levytti kaksi albumia Scranta Gramafon -levymerkille. 1980-luvun alussa hän palasi synnyinseuduilleen Kaliforniaan, jätti musiikin joksikin aikaa ja opiskeli joogaa ja meditointia. Hän oli myös aktiivisesti mukana Etelä-Amerikan demokratiapyrkimyksissä. Sittemmin hän palasi asumaan taloonsa Englannin Hertfordshiressä, kiinnostui muun muassa New Age -filosofiasta ja aloitti uudelleen levytysten teon omalla Remarkable Records -merkillään. Hän on jatkanut esiintymisiään vuosituhannen vaihteen ylikin.


title: Julie Felix

text: Julie Felix teki kiertueen Suomessa heinäkuussa 1978. Hän esiintyi muun muassa Tavastia-klubilla ja Lappajärven Tulivuorirockissa.


title: Marshmello

text: Marshmello (oik. Christopher Comstock, s. 19. toukokuuta 1992) on amerikkalainen elektronisen musiikin tuottaja ja DJ.


title: Christina Porkkala

text: Eva Christina Porkkala, ent. "von Gerich" (23. elokuuta 1919 Helsinki – 22. helmikuuta 1998 Helsinki) oli suomalainen diplomiekonomi ja Suomi-Neuvostoliitto-Seuran pitkäaikainen pääsihteeri vuosina 1971–1983.


title: Christina Porkkala

text: Christina Porkkala oli naimisissa pääsihteeri Veikko Porkkalan kanssa.


title: Mustakuonohai

text: Mustakuonohai ("Carcharhinus acronotus") on tiikerihaiden eli ihmishaiden (Carcharhinidae) heimoon kuuluva hailaji.


title: Mustakuonohai

text: Mustakuonohai on pienikokoinen hai, joka asuu Etelä-Amerikan itärannikoilla. Sen tunnistaa sen pitkän kuonon avulla, jossa on musta täplä ja sen suurien silmien avulla. Se ei hyökkää ihmisten kimppuun ja sitä ei käytetä juurikaan kaupallisessa kalastuksessa. Se voi kasvaa vähintään 200 senttimetrin pituiseksi. Uros yleensä kasvaa 96-106 senttimetrin pituiseksi ja naaras kasvaa yleensä 103 senttimetrin pituiseksi. Se painaa noin 18,9 kilogrammaa. Se voi elää jopa kuusivuotiaaksi.


title: Mustakuonohai

text: Mustakuonohai on nopea uimari, joka syö pieniä kaloja ja äyriäisiä. Sen on myös raportoitu syövän mustekaloja.


title: Mustakuonohai

text: Mustakuonohaita esiintyy läntistä Atlantin rannikkoa pitkin, Pohjois-Carolinasta, Etelä-Brasiliasta ja Meksikonlahdelle.


title: Mustakuonohai

text: Nuoret mustakuonohait elävät matalikossa ja aikuiset elävät noin yhdeksän metrin syvyydessä.


title: Mustakuonohai

text: Mustakuonohait parittelevat toukokuun lopulla tai kesäkuun alussa ja sillä on 10-11 kuukauden raskausaika. Mustakuonohai voi saada noin 3-6 poikasta, mutta yleensä neljä. Syntymähetkellä poikasen koko on 43-51 senttimetriä.


title: Mustakuonohai

text: Mustakuonohai ei aiheuta vaaraa ihmisille, eikä siitä ole koskaan raportoitu hyökkäystä ihmisen kimppuun. Sukeltajien kohdalla on kuitenkin ilmoitettu, että hai antaa varoituksen ihmiselle.


title: Mustakuonohai

text: Ihmiset eivät yleensä kalasta tätä hailajia. Se voi joutua isompien haiden, muun muassa sumuhain, ravinnoksi.


title: Lucidity

text: Lucidity on jyväskyläläinen vuonna 2004 perustettu metalliyhtye.


title: Lucidity

text: Lucidityn tyyli on melodista ja raskasta metallia. Yhtä selkeää tyylisuuntaa on vaikea määrittää sillä yhtye yhdistelee eri tyylejä aina raskaasta ilmaisusta kevyempään.


title: Lucidity

text: Lucidity perustettiin Jyväskylän Lutakossa, kun silloinen basisti Harri Pölkki ja yhtyeen laulaja kitaristi Martti Pohjosaho keskustelivat musiikista. Ajatuksena oli perustaa projekti, ilman mitään tarkempaa tyylisuuntaa ja tehdä musiikkia vapaasti. Nopeasti yhtyyeeseen liittyivät kitaristiksi Jari Kinnunen sekä rumpuihin Pekka Parantainen.


title: Lucidity

text: Yhtyeen demoura oli kohtalaisen pitkä. Kymmenen vuoden jälkeen yhtye päätti tehdä ensimmäisen pitkäsoittonsa, The Oblivion Circlen. Yhtye päätti aloittaa levyttämisen puhtaalta pöydältä ja jättää kaikki vanhat kappaleet pois levyltä. Ajatuksena oli näyttää missä sen hetken mieltymykset menevät. Levy tuli ulos vuonna 2015 Inverse Recordsin kautta. Yhtye on julkaisemassa toisen pitkäsoittonsa, Oceanumin, helmikuussa 2019


title: Amurinpiikki

text: Amurinpiikki ("Pungitius sinensis") on piikkikalojen heimoon kuuluva kala, jonka ranskalainen Alphone Guichenot kuvasi vuonna 1869.


title: Amurinpiikki

text: Laji on melko pienikokoinen, parhaimmillaan kymmenen sentin mittainen. Amurinpiikillä on selässään yksilöstä riippuen 7–11 piikkiä.


title: Amurinpiikki

text: Amurinpiikkiä tavataan lähinnä Aasiassa. Euroopassa lajia esiintyy Venäjällä. Amurinpiikki elää meri-, murto- ja makeassa vedessä. Lajin uhanalaisuusluokitus on Kansainvälisen luonnonsuojeluliiton mukaan vaarantunut.


title: Amurinpiikki

text: Uroskala rakentaa pesän, jonne naaras sijoittaa mätimunat.


title: Mustaevähai

text: Mustaevähai, aikaisemmalta nimeltään mustatäplähai ("Carcharhinus melanopterus") on tiikerihaihin (Carcharhinidae) kuuluva hailaji.


title: Mustaevähai

text:
Mustaevähai on pieni ja keskikokoinen hai. Sen voi tunnistaa sen väristä, se on kelta-ruskea tai harmaa yläpuolelta, valkoinen alta ja sillä on mustia kohtia muun muassa sen selkäevässä ja peräevässä ja sen melko pitkän kuonon avulla. Sillä on keskikokoinen ruumis, jonka kuono on lyhyt ja pyöristetty. Silmät ovat soikeat. Uros on noin 91 - 100 senttimetriä pitkä ja naaras on 96-112 senttimetriä pitkä. Ne painavat yleensä 24 kilogrammaa. Sen musta läikät tekee siitä suositun lajin riutta- ja sukellusmatkailussa. Ne näkyvät usein myös akvaarioissa muun muassa Merimaailma Sea Life Helsinkissä.
Mustaevähai syö ravinnokseen luukaloja, äyriäisiä ja muita niveljalkaisia.


title: Mustaevähai

text: Mustaevähaita tavataan Persianlahdella, Punaisella merellä, Itä-Afrikkassa, Havaijin saarilla, Tuamoton saaristossa, Pohjois-Japanista aina Etelä-Australiaan asti. Sitä myös voi tavata harvoin Välimerellä.


title: Mustaevähai

text: Mustaevähai elää matalassa ja kirkkaassa vedessä. Yleensä se elelee koralliriutoilla.


title: Mustaevähai

text: Naaras synnyttää 2-4 poikasta 8-9 (joskus myös 16) raskausajan jälkeen. Poikanen on yleensä synnytyksen jälkeen 33-52 senttimetriä.


title: Mustaevähai

text: Se ei ole vaarallinen ihmiselle sen pienen koon vuoksi.


title: Viisiviiksimade

text: Viisiviiksimade ("Ciliata mustela") on mateiden heimoon kuuluva kalalaji. Lajia tavataan Atlantin valtamerellä lähellä rantaa. Lajin kuvasi ensimmäisenä Carl von Linné vuonna 1758.


title: Viisiviiksimade

text: Viisiviiksimade on noin 20 senttimetriä pitkä. Laji suosii mutaisia matalikkoja rannikon läheisyydessä. Viisiviiksimateet syövät enimmäkseen äyriäisiä sekä harvoin levää ja pieniä kaloja.


title: Eisten

text: Eisten on kunta Sveitsissä Valais’n kantonissa. Siellä on vajaat 200 vakinaista asukasta. Eisten on yksi Vispin hallinnollisen alueen () 19 kunnasta.


title: Eisten

text: Eisten sijaitsee Valais’n saksankielisessä osassa, Vispajoen toisen alkujoen Saaser Vispan varrella, Saastalissa. Kunnan asutus on keskittynyt joen syvään laaksoon runsaan 1 000 metriin korkeuteen.


title: Eisten

text: Suuri osa Eistenista on vuoristoa, Valais’n Alppeja. Korkein vuorenhuippu kunnan alueella on Balfrin (3 796 m).


title: Eisten

text: Eisteniin rakennettiin tieyhteys Staldenista vuonna 1934. Kylään on säännöllinen linja-autoyhteys: postiauto Brigistä ja Vispistä kulkee puolen tunnin välein.


title: Sillikuorekalat

text: Sillikuorekalat ("Argentiniformes") on kalalahko. Lahkossa on ainakin 4 sukua, joissa on noin 70 lajia. Sillikuorekaloja tavataan kaikista maailman valtameristä.


Yhdistyneen kuningaskunnan vuoden 1926 yleislakko oli toukokuussa 1926 järjestetty yleislakko Isossa-Britanniassa. Se kesti yhdeksän päivää 3.–12. toukokuuta, ja siihen osallistui noin 1,7 miljoonaa työläistä. Lakko päättyi ammattiliittojen tappioon, sillä Britannian hallitus ei suostunut lakkolaisten vaatimuksiin, mutta vuoden 1929 parlamenttivaaleissa Labourista tuli maan suurin puolue historiansa ensimmäisen kerran.


title: Yhdistyneen kuningaskunnan vuoden 1926 yleislakko

text: Kaivosteollisuuden ongelmat olivat suurin syy lakkoon. Hiilen tuotanto ja hinta olivat laskeneet, ja omistajat halusivat leikata kaivostyöläisten palkkoja. Ensimmäisen maailmansodan jälkeen muiden maiden hiilentuotanto oli kasvanut, ja kultakanta Britanniassa rajoitti vientiä. Maaliskuussa 1926 julkaistu Samuelin komission raportti suositteli palkkojen alentamista.


text: Britannian hallitus oli varautunut lakkoon värväämällä vapaaehtoisia ylläpitämään järjestystä ja hoitamaan tärkeimpiä työtehtäviä. Alahuoneessa hyväksyttiin hallituksen päätös kansallisen hätätilan julistamisesta. Toukokuun 12. päivänä ammattiliittojen keskusjärjestö ilmoitti lakon päättymisestä ilman ehtoja, koska oli käynyt selväksi, että hallitus pystyy murtamaan lakkoa vastatoimillaan riittävästi viedäkseen siltä tehon. Kaivostyöläiset jatkoivat lakkoa ilman muiden liittojen tukea, mutta syksyn aikana viimeisetkin lakkolaiset palasivat töihin, jos heidät otettiin takaisin. Palkat leikattiin ja työaikaa pidennettiin.


title: Klientelismi

text: Klientelismi tarkoittaa kahden taloudelliselta ja yhteiskunnalliselta asemaltaan erilaisen osapuolen (varakkaan ja vaikutusvaltaisen "suojelijan" tai "isännän" sekä heikomman ja köyhemmän "asiakkaan" eli "klientin") välistä vastavuoroista ja hyväksikäyttävää asiakkuussuhdetta, jossa vaihdetaan hyödykkeitä ja palveluksia.


title: Klientelismi

text: Politiikassa klientelismiä on se, kun poliitikko tarjoaa omille äänestäjilleen julkisia hyödykkeitä vastineeksi äänistä ja niiden kautta saavuttamastaan toimivallasta. Jos palvelujen piiriin pääseminen riippuu vaaleissa annetusta kannatuksesta, osa palveluja tarvitsevista kansalaisista – ne, jotka äänestivät "väärin" – rajataan palvelujen ulkopuolelle. Joskus ääniä voidaan ostaa suoraan rahalla. Pitkäaikaisempaa klientelismiä on nimittää virkoihin omia kannattajia. Klientelismi voi johtaa yleisen edun vaarantumiseen, kun pätevyys ei ole virkoihin valinnan peruste. Laittomissa muodoissaan klientelismi on eräs korruption muoto.


title: Klientelismi

text: Klientelismi on tyypillistä etnisesti hajanaisille maille. Kun jonkin kansan tai heimon edustaja pääsee tällaisen maan johtoon, hän saattaa alkaa täyttämään hallintoa häntä tukeneen oman etnisen ryhmänsä jäsenillä ja tarjoamaan näille muitakin vallan tuomia etuja. Tällaisesta oman väen suosimisesta seuraa usein se, että seuraavakin valtaan noussut johtaja toimii vastaavalla tavalla.


title: Porto-Novon etnografinen museo

text: Porto-Novon etnografinen museo () perustettiin Porto-Novoon, nykyiseen Beniniin vuonna 1957.


title: Porto-Novon etnografinen museo

text: Museo sijaitsee siirtomaatyylisessä kartanossa, joka on rakennettu vuonna 1922. Museon kokoelmassa on artefakteja, kuten naamioita, pienveistoksia, rituaaliesineitä ja sotavarusteita, jotka havainnollistavat Beninin laajaa kulttuurien ja traditioiden kirjoa. Museo on Beninin ensimmäinen.


title: Porto-Novon etnografinen museo

text: Museon perusti Institut de Recherches Appliquées du Dahomey (IRAD), joka käytti Dakarissa, Senegalissa sijaitsevan entisen Institut Francaise d’Afrique Noiren (IFAN) kokoelmia. Museon nykyinen rakennus avattiin virallisesti vuonna 1966, jolloin instituutio oli nimeltään “Musée Ethnographic Alexandre Sènou Adande” (MEASA). Se nimettyiin IFANin Etnologian osaston entinen johtajan Alexandre Sènou Adandé mukaan, joka oli taitava etnologi, beniniläinen poliitikko ja kansainvälnen virkamies. Hän työskenteli ahkerasti taatakseen sen, että museo avattaisiin turvaamaan Beninin kulttuuriperintö.


title: Porto-Novon etnografinen museo

text:
Kokoelmassa on noin 1 280 esinettä, jotka on kerätty vuoden 1940 jälkeen. Kokoelma koostuu Gelede-naamioista, aseista, rituaali- ja kodin esineistä, keramiikasta, kalastus- ja metsästysvälineistä, musiikki-instrumenteista, ja erilaisista ifá-objekteista.
Museossa ei ole esimerkkejä aineettomasta kulttuuriperinnöstä, vaan se keskittyy menneisyyden materiaalisten todisteiden kartuttamiseen ja konservointiin.


title: Porto-Novon etnografinen museo

text: Kokoelmassa on muun muassa pitkiä, metallisia, noin kaksi metriä pitkiä kankangkui -trumpetteja, jotka ovat peräisin Baatonu (Bariba) alueelta. Niitä soitettiin vain Beninin Borgoun ja Atakoran alueiden kuninkaallisille perheille, sekä Nigerian Hausa-alueilla. Trumpettien määrä riippuu kuningaskunnan koosta ja laajuudesta. Museossa soitetaan kankanguita torstai-iltaisin sekä erityisen Baatonu-festivaalin aikaan.


title: Porto-Novon etnografinen museo

text: Kokoelmissa on myös Guélédé-naamioita, jossa on useita värillisiä ja koristeltuja naamioita, joita jorubat käyttivät viestintään seremonioissa. Useat naamiot esittävät eläintä, esimerkiksi harvinainen muurhaiskäpynaamio. Musiikki-instrumenteista voi mainita gongit, joilla kuninkaat viestivät kaupunkilaisille,tam-tam rummut, jotka ovat läsnä beniniläisissä festivaaleissa, sekä ennustamiseen käytetyt fa-taulut, sekä niihin liittyvä opastus.


title: Porto-Novon etnografinen museo

text: Museon nukkekokoelma ei sisällä vodou-nukkeja, vaan kaksosnukkeja. Fon ja jorubatraditiossa kaksosia pidetään pyhinä. Jos toinen kaksosista kuolee, toisen on pidettävä mukanaan koko ajan kuollutta kaksosta esittävää nukkea. Jos se kadotetaan, toinenkin kaksonen kuolee.


title: Ilmaherruushävittäjä

text: Ilmaherruushävittäjä on hävittäjälentokone, minkä tarkoituksena on saavuttaa ajallinen ja paikallinen ilmaherruus hyökkäysten torjumiseksi tai omien muiden lentokoneiden toiminnan, kuten pommituslentokoneiden tai hävittäjä-pommittajien, toiminan mahdollistamiseksi.


title: Makira

text: Makira eli Hanuato'o ('Vahva saari'), aiemmin "San Cristóbal", on Salomonsaariin kuuluva saari Makira-Ulawan provinssissa.


title: Makira

text: Saaren pinta-ala on 3 090 neliökilometriä. Sen korkein kohta on vuoristossa 1 040 metrin korkeudessa.


title: Makira

text: Saarella elää kotoperäinen varpuslintulaji makiranuunilintu, jota ei tavata muualla.


title: Little Big

text: Little Big on venäläinen pop-yhtye, joka perustettiin Pietarissa vuonna 2013. Yhtyeen muodostaa Ilya Ilich Prusikin, Sergey Gokk Makarov, Sonya Tayurskaya, ja Anton Boo Lissov. Ensimmäinen kokopitkä albumi "With Russia from Love" julkaistiin maaliskuussa 2014. Ryhmä on julkaissut yhteensä kolme albumia ja yhdeksän singleä.


title: Little Big

text: Yhtyeen ensiesiintyminen oli 1. huhtikuuta 2013 heidän julkaistuaan ensimmäinen videonsa "Every Day I'm Drinking". Heidän ensimmäinen julkinen esiintyminen oli 2. heinäkuuta 2013 klubi A2:ssa yhtyeen ollessaan lämmittäjäesiintyjä Die Antwoord-yhtyeelle.


title: Little Big

text: Little Big-yhtye on kiertänyt Euroopassa ja Venäjällä. "Tämä musiikki on todella kysyttyä. Me emme ole sijoittaneet penniäkään, kuvasimme vain videon ja tulimme tunnetuksi Euroopassa", yhtyeen jäsen Ilya Prusikin sanoi UTV:n haastattelussa.


title: Little Big

text:
Yhtye julkaisi 19. joulukuuta 2015 toisen albuminsa "Funeral Rave". Se sijoittui kahdeksanneksi venäläisessä iTunesissa vuoden 2015 52. viikolla.
21. toukokuuta 2016 videot kappaleille "Give Me Your Money" ja "Big Dick" saivat palkinnon Berliinin Music Video Awards 2016. "Big Dick" voitti ensimmäisen sijan kategoriassa Most Trashy, ja "Give Me Your Money" voitti kolmannen sijan luokassa Best Performer. "Big Dick", jolla on yli 50 miljoonaa näkemystä, on täynnä seksuaalisia kuvioita ja ääniä.


title: Little Big

text: "Haluamme vain osoittaa ihmisille, että heillä on omaa elämäänsä. Maat ja hallitukset eivät ole yhtä tärkeitä kuin he ajattelevat, henkilö voi käsitellä sitä, mitä hän haluaa", sanoo etupäällikkö Ilya Prusikin bändin tarkoituksesta haastattelussa Noiseyn kanssa.


title: Little Big

text: Bändillä on oma merkki "Little Big Family", johon kuuluu mm. Little Big (2016 - nykyinen), The Hatters (2016 - nykyinen), Tatarka (2016 - nykyinen), Хлеб (2017 - nykyinen) ja Lizer ( 2018-nykyinen).


title: Little Big

text:
Huhtikuussa 2018 Olympia päätti lähteä bändistä.
Little Big saavutti viraalin menestyksen julkaisemalla videon "Skibidille" 5. lokakuuta 2018. Videossa on tanssia, joka tuli suosituksi, kun toiset yrittivät jäljitellä sitä "Skibidi Challengen" osana.


title: Little Big

text: Yhtye kutsuu itseään satiiriseksi taideteokseksi, joka perustuu musiikkiin, kuviin ja esitykseen. Little Big pilailee jokaisessa kappaleessaan ja videossaan eri kansallisista stereotypioista Venäjää koskevista asioista. Kaikki videot kuvaa yhtyeen perustaja Alina Pasok. Bändi kuvaa ja tuottaa kaikki omat musiikkivideot.


title: Little Big

text: Koska ensimmäinen konsertti järjestettiin Die Antwoordin yhteydessä, bändi sai välittömästi lempinimen "The Russian Die Antwoord", ja sitä verrataan usein kyseiseen bändiin. Vice kutsui myös Little Bigia "Venäjän mielenterveyden potilaan vastauksena Die Antwoordiin." Muut kriitikot huomauttavat, että vaikka Little Bigillä on oma identiteetti, se myös altistaa kuuntelijan venäläisille kansanlauluille ja venäläiselle kulttuurille.


title: Little Big

text: Bändi on kertonut, että siihen vaikuttivat erilaiset muusikot, aina Cannibal Corpsesta, NOFXsta, Red Hot Chili Peppersistä, Rammsteinistä ja The Prodigystä Mozartiin ja Vivaldiin.


title: Little Big

text: Albumit


title: Little Big

text: EP:t


title: Little Big

text: Singlet


title: Little Big

text: Musiikkivideot


title: Yhteistoiminnallinen hallinta

text: Yhteistoiminnallinen hallinta tarkoittaa yhteiskunnallisen päätöksenteon ja suunnittelun prosesseja ja muotoja, jotka perustuvat tavoitteelliseen yhteistyöhön ja vuoropuheluun julkisen sektorin, kansalaisyhteiskunnan ja yksityisen sektorin toimijoiden välillä. Yhteistoiminnallisen hallinnan erilaiset mallit ovat kehittyneet vastauksina monimutkaisiin yhteiskunnallisiin ja ekologisiin haasteisiin, joissa toimijoita on lukuisia, vaikutukset ovat monitahoisia ja ratkaisuihin tarvitaan erilaisia resursseja sekä laajaa tietopohjaa. Yhdelläkään toimijalla ei yksinään ole tämänkaltaisten ongelmien ratkaisuun vaadittavia tietoja, työkaluja, resursseja tai arvovaltaa.Yhteistoiminnallisia ratkaisuja sirpaloituvien yhteiskuntien ongelmiin – käänne yhteishallintaan ympäristöpäätöksenteossa (CORE) –hankkeen sivusto


title: Kaunisnurmi

text: Kaunisnurmi on Kouvolan kaupunginosa, Kouvolan suuralueella. Asukkaita Kaunisnurmella on n. 2 000.


title: Kaunisnurmi

text:
Kaunisnurmi sijaitsee Kouvolan keskustan eli Kankaan kaupunginosan länsipuolella, rautatien kupeessa.
Kaunisnurmen tilastoalueeseen kuuluu myös Kasarminmäen alue.


title: Siuntion kirkonkylä

text: Siuntion kirkonkylä on yli 300 asukkaan taajama Siuntiossa ja kunnan entinen hallinnollinen keskus sen siirryttyä väkiluvultaan suurempaan Siuntion asemanseutuun. Kirkonkylä tunnetaan kulttuurillisesti merkittävistä rakennuksistaan, kuten 1400-luvulla rakennetusta, pyhälle Pietarille pyhitetystä Siuntion kivikirkostaan.


title: Joensuun bunkkerimuseo

text: Joensuun bunkkerimuseo on Joensuussa sijaitseva sotahistoriallinen museo, joka on osa Suomen kaikkien aikojen suurinta rakennuskohdetta, Salpalinjaa. Museon toiminnasta vastaa Pohjois-Karjalan museo Hilma. Joensuun bunkkerimuseo sijaitsee Marjalan kaupunginosassa Höytiäisen kanavan suulla. Joensuun keskustasta sinne on matkaa noin seitsemän kilometriä Kuopion tietä (vt 17 ja 23) Marjalan eritasoliittymään, josta löytyy opastus bunkkerimuseolle. Museon yhteydessä on tilava parkkialue. Bunkkerimuseo on avoinna yleisölle kesäaikaan, ja aukioloaikana museolle on vapaa pääsy. Toukokuun alkupuolelta syyskuun loppupuolelle bunkkerimuseo on avoinna tilausryhmille, joilta veloitetaan maksu opastuskierroksesta.


title: Joensuun bunkkerimuseo

text: Bunkkerimuseossa sijaitsevat kaksi teräsbetonikorsua kuuluvat Pohjois-Karjalan merkittävimpiin Salpalinja-kohteisiin. Korsujen lisäksi museoalueella voi tutustua Salpalinjan linnoitusrakenteisiin. Esillä on myös 45 mm:n panssarintorjuntatykki, kaksi 90 mm:n kevyttä kenttäkanuunaa (ns. Hyppy-Heikki), piikkilankaesteitä, yksi- ja kaksipaikkaiset konekiväärikuvut sekä puistoon istutettuja sotatulokaskasveja. Bunkkereiden sisätiloihin on koottu Salpalinjan historiaa sekä Marjalan linnoitustyömaata ja sen ympäristön arkea 1940–1941 esittelevät näyttelyt.


title: Joensuun bunkkerimuseo

text: Museoalue nimettiin Veteraanipuistoksi vuonna 2003. Veteraanipuistolla ja siellä sijaitsevalla muistomerkillä kunnioitetaan sotaveteraanien ja Salpalinjan rakentajien arvokasta maanpuolustustyötä.


title: Joensuun bunkkerimuseo

text: Pohjois-Karjalaa linnoitettiin talvisodan jälkeen osana suurta kokonaisuutta. Itärajan puolustuksesta vastasi viisi armeijakuntaa. Niiden vastuulla oli Salpalinjan rakentaminen. Armeijakuntien yhteyteen perustettiin työpiirejä, joiden alaisuudessa varsinaiset työryhmät työskentelivät.


title: Joensuun bunkkerimuseo

text: Linnoitustyöt Marjalassa aloitettiin elokuussa 1940 ruokailuparakkien teolla ja muilla valmistavilla toimenpiteillä. Höytiäisen kanavan eteläpäähän oli tarkoitus rakentaa kolme teräsbetonikorsua. Ensimmäinen korsu saatiin valettua toukokuussa 1941. Jatkosodan alkuun mennessä saatiin kaksi korsua valmiiksi, kolmas jäi keskeneräiseksi. Kun Salpalinjan rakentamista Marjala–Onttolan alueella jatkettiin 1944, keskityttiin aseman saattamiseen kuntoon kenttälinnoittein. Keskeneräisen korsun rakentamista ei enää jatkettu.


title: Joensuun bunkkerimuseo

text: Marjalan kaksi teräsbetonibunkkeria kuuluivat Höytiäisen kanavan länsirannan laajempaa linnoitekokonaisuuteen. Sodan lopulla alueella risteili teräsbetonibunkkereiden lisäksi tiheähkö taistelu- ja yhteyshautaverkosto konekivääripesäkkeineen sekä panssarikiviestelinjaa ja piikkilankaestettä. Salpalinjalla ei koskaan taisteltu. Venäläisten hyökkäys pysäytettiin Pohjois-Karjalassa Ilomantsiin elo–syyskuussa 1944.


title: Joensuun bunkkerimuseo

text: Toisen maailmansodan jälkeen Marjalan bunkkerit peitti syvä hiljaisuus, kunnes ne ”löydettiin uudelleen” 1990-luvun alussa. Kansalaisaloitteesta kaksi teräsbetonikorsua kunnostettiin ja entisöitiin matkailunähtävyydeksi. Kunnostustyö suoritettiin Joensuun kaupungin ja Puolustusvoimien yhteistyönä vuosina 1993–1994.


title: Joensuun bunkkerimuseo

text: Bunkkereihin asennettiin kunnostuksen yhteydessä lämmitys ja valaistus. Teräsbetonikorsujen ympäristön kenttälinnoitteet entisöitiin puurakentein. Bunkkereiden sisätiloihin toteutettiin Salpalinjaa esittelevä näyttely. Entisöidyt teräsbetonikorsut ja museoalue avattiin Marjalan asuntomessujen yhteydessä vuonna 1995.


title: Allikkobarbi

text: Allikkobarbi"" ("Salmostoma bacaila" tai "Salmophasia bacaila") on särkikalojen ("Cyprinidae") heimoon kuuluva kala. Skotlantilainen Francis Buchanan-Hamilton kuvasi lajin ensimmäisenä vuonna 1822. Hamiltonin alkuperäinen nimi lajille oli "Cyprinus bacaila".


title: Allikkobarbi

text: Allikkobarbi on pitkänomainen, kapea kala. Kyljet ovat hopeiset, selkä hieman tummempi. Laji muistuttaa ulkonäöltään kovasti silakkaa. Allikkobarbi on melko pienikokoinen, eikä kasva koskaan edes 20 senttimetrin mittaiseksi.


title: Allikkobarbi

text: Lajia on tavattu tähän mennesä viidestä maasta; Afganistanista, Nepalista, Bangladeshista, Intiasta ja Pakistanista. Allikkobarbin uhanalaisuusluokitus on Kansainvälisen luonnonsuojeluliiton mukaan elinvoimainen.


title: Allikkobarbi

text: Allikkobarbi näyttäisi syövän hyönteisten toukkia.""


title: Riuttahai

text: Riuttahai ("Carcharhinus perezii") on tiikerihaiden heimoon kuuluva hai. Lajia tavataan Atlantin valtamerellä sekä Karibianmerellä. Felipe Poey kuvasi lajin ensimmäisenä vuonna 1876. Riuttahait ovat myös kalastuksen kohteena ja tärkeä talouden kannalta. Riuttahain uhanalaisuusluokitus on Kansainvälisen luonnonsuojeluliiton mukaan silmälläpidettävä.


title: Riuttahai

text: Riuttahai on hyvin suurikokoinen; suurin yksilö painoi peräti 70 kilogrammaa. Kuono on tylsä ja lyhyt. Hain silmät ovat suuret ja pyöreät. Riuttahain leuoissa on kummallakin puolella 11-13 hammasrivistöä. Evät ovat suuret ja kapeat. Riuttahai sekoitetaan usein muihin haikaloihin.


title: Riuttahai

text: Riuttahait syövät pääasiassa pieniä luukaloja rannan tuntumassa. Hait nukkuvat usein merenpohjassa tai luolissa. Riuttahait viihtyvät koralliriuttojen läheisyydessä.


title: Hakamäen museoalue

text: Hakamäen museoalue on ulkoilmamuseo Savitaipaleella Suomessa. Museoalue sijaitsee Savitaipaleen kirkonkylässä ja se on perustettu vuonna 1953. Museoalueen rakennukset ovat Savitaipaleen kotiseutuyhdistyksen omistuksessa. Pihapiirissä on päärakennuksen lisäksi tuulimylly, aittoja, savusauna, riihi, lato ja ruotusotamiehen torppa. Museon tuulimylly on niin sanottu jalkamylly. Sitä pystyttiin kääntämään tuulen suunnan mukaan. Alueen vanhin ja mielenkiitoisin rakennus on 1700-luvulta oleva ruotusotamiehen torppa, joka on siirretty Hakamäelle 1950-luvulla. Sen interiööri kertoo Ruotsi-Suomen ruotusotamiehen arjen asumisesta ja vaatimattomasta elämästä sotaa odotellessa. Museon päärakennus on alun perin rakennettu 1800-luvulla savutuvaksi. Se on siirretty Hakamäelle 1970-luvun alussa. Toisessa päässä on iso tupa, jossa on leivinuuni. Läpikuljettavan eteisen toisella puolella on kaksi pienempää kamaria.


title: Hakamäen museoalue

text: Aitat toimivat näyttelytiloina. Niissä on esillä työvälineitä ja perinteisiä käsitöitä. Riihtä käytetään näyttelytilana ja siellä myös puidaan ruista perinteiseen tapaan varstoilla. Hakamäki on museo, jossa osaan esineistä saa koskea ja joitakin työkaluja pääsee jopa kokeilemaan tapahtumien aikana. Museoalueelle on hankittu perinneleluja muun muassa puujalkoja, keppihevosia, keinuhevosia, mollamaijoja ja hyrriä joilla lapset saavat leikkiä.


title: Hakamäen museoalue

text: Museoalue sijaitsee metsäisellä mäellä, josta aukeaa näköala Kuolimo-järvelle. Hakamäen monimuotoinen metsä on luonnonsuojelualuetta. Vuonna 2008 mäelle pystytettiin 14-metriä korkea näkötorni. Torni on suunniteltu vanhaa 1930-luvulla purettua tornia mukaillen. Alueella on myös esiintymislava katsomoineen. Siellä järjestetään kesäisin musiikki- ja teatteriesityksiä.


title: Kauppilanmäen museoalue

text: Kauppilanmäen ulkomuseo on vuonna 1960 avattu museoalue, joka sijaitsee Kauppilanmäessä Valkeakosken keskustassa. Museoalueella on viisi asuinrakennusta, joissa esitellään paperityöläisten elämää 1800-luvulta 1900-luvun alkuun. Asuinrakennusten lisäksi alueella on työväentalo, savusauna ja aitta.


title: Peter Sukejiroo

text: Pyhä Peter Sukejiroo (myös Peter Sukejiro, Peter Xukexico tai Peter Shukeshiko; ; syntynyt Japanissa; kuollut 5. helmikuuta 1597 Nagasaki, Japani) oli fransiskaanitertiaari, katekeetta, talopalvelija, suntio ja marttyyri. Hänet pidätettiin pyhää Peter Baptistia ympäröivän mattyyriryhmän kanssa ja ristiinnaulittiin Nagasakissa. Paavi Urbanus VIII julisti hänet autuaaksi 14. syyskuuta 1627, autuas paavi Pius IX julisti hänet pyhimykseksi 8. kesäkuuta 1862 ja hänen muistopäiväänsä vietetään 6. helmikuuta.


title: Sokkokala

text: Sokkokala ("Amblyopsis spelaea") on sokkokalojen ("Amblyopsidae") heimon suurin kalalaji. James Ellsworth DeKay kuvasi lajin ensimmäisenä vuonna 1842.


title: Sokkokala

text: Sokkokalalla on hyvin pienet silmät. Laji on nimensä mukaisesti täysin näkökyvytön. Sokkokalalta puuttuu kylkiviiva. Lajin kalat ovat vaaleanpunaisia. Laji on heimonsa suurikokoisin, tavallisesti noin 6-7 senttimetrin mittainen kala. Suurin tavattu yksilö oli 11 senttimetriä pitkä.


title: Sokkokala

text: Sokkokala elää ainoastaan Pohjois-Amerikan Yhdysvalloissa. Laji elää makeassa vedessä.


title: Sokkokala

text: Sokkokala on taitava saalistaja. Se elää maanalaisissa luolissa. Laji voi pysyä elossa jopa 2 vuotta ilman minkäänlaista ravintoa, minkä hidas aineenvaihdunta mahdollistaa.


title: Rihmakampela

text: Rihmakampela ("Samaris cristatus") on rihmakampeloiden heimoon kuuluva kalalaji. John Edward Gray kuvasi lajin ensimmäisen kerran vuonna 1831.


title: Rihmakampela

text: Rihmakampelan ruumis on lähes kauttaaltaan tummien pilkkujen peitossa. Lajin tavallinen pituus on noin 16 senttimetriä. Suurin tavattu yksilö oli 22 senttimetrin mittainen.


title: Rihmakampela

text: Rihmakampelaa tavataan Punaisellamerellä. Maanosista lajia tavataan Aasiasta, Afrikasta ja Oseaniasta.


title: Korjala

text:
Korjala on kaupunginosa Kouvolassa, Kouvolan suuralueella. Sen alueella sijaitsee mm. Korjalan teollisuus-alue, Kouvolan Prisma ja paljon muita kauppoja sekä Lumonin tehdas.
Korjalassa on 95 asukasta (vuonna 2015), joista suurin osa asuu Korjalaan kuuluvalla Tanttarin asuinalueella.


title: Riippaheinät

text: Riippaheinät ("Pleuropogon") on heinäkasvien (Poaceae) heimoon kuuluva pieni kasvisuku. Sukuun kuuluu kuusi lajia.


title: Pensalo

text: Pensalo () on kylä Salon kaupungin Särkisalossa. Kylä sijaitsee Isoluodon Pensalon niemellä saaren itälaidalla.


title: Pensalo

text: Pensalo on ollut ennen saari. Koko saari on kuulunut keskiajalla kirkolle. Pensaloon rakennettiin 1800-luvulla kylän kantatilan viereen pappila, joka poistui seurakunnan käytöstä 1950-luvulla. Pappilan maalla toimi kesäsiirtola noin 1960-luvulta 1990-luvulle.


title: Pensalo

text: Pensalo on kasvanut luoteiskulmastaan kiinni Isoluotoon. Muutamat pienemmät saaret ovat puolestaan kasvaneet kiinni Pensaloon.


title: Yhteistoiminnallinen tiedontuotanto

text: Yhteistoiminnallinen tiedontuotanto tarkoittaa tietokäytäntöjä, joissa tiedon käyttäjät ja tuottajat rakentavat tietopohjaa yhdessä ja oppivat toisiltaan. Yhteinen piirre tällaisille käytännöille on, että osallistujat sitoutuvat jakamaan osaamistaan ja käymään rakentavaa keskustelua siitä, miten käsiteltävä ongelma tulisi määritellä, mitä tietoa tulisi kerätä ja keitä asiantuntijoita kuulla, ja miten tuloksia tulisi vetää yhteen ja tulkita. Prosesseissa voidaan hyödyntää monentyyppistä tietoa, kuten tutkimustietoa ja paikallista, kokemukseen perustuvaa, esimerkiksi kansalaishavainnoinnilla hankittavaa tietoa. Tällaisia vuoropuheluun perustuvia tietokäytäntöjä ovat erilaiset kansalaispaneeli- ja politiikkadialogiprosessit, yhteistoiminnallinen oppiminen ja yhteinen faktojen etsintä.Yhteistoiminnallisia ratkaisuja sirpaloituvien yhteiskuntien ongelmiin – käänne yhteishallintaan ympäristöpäätöksenteossa (CORE) –hankkeen sivusto


title: Tykkimäki (kaupunginosa)

text:
Tykkimäki on kaupunginosa Kouvolassa, Kouvolan suuralueella. Sen alueella sijaitsee mm. Tykkimäen huvipuisto sekä vesipuisto, Käyrälammen uimaranta sekä leirintäalue, Kullasvaaran logistiikka-alue ja moottorirata.
Tykkimäessä oli 56 asukasta vuonna 2015.


title: Tapparakala

text: Tapparakala ("Gasteropelecus sternicla") on tapparakalojen heimoon kuuluva kalalaji. Carl von Linné kuvasi lajin ensimmäisen kerran vuonna 1758. Laji on peräisin Amazonista, Etelä-Amerikasta.


title: Tapparakala

text: Tapparakala voi kasvaa 3,5 - 4 senttimetrin mittaiseksi. Sen vartalo on liki kolmikulmainen: selkä on vaakasuora ja vatsapuoli varsin kupera. Selkäevät ovat läpikuultavat ja niiden pituus on puolet kalan pituudesta. Suu on pieni ja kääntynyt ylöspäin. Kalan kyljet ovat hopeanhohtoiset, selkä oliivinruskea ja ylhäällä on tumma raita kiduksesta pyrstön tyveen. Valon tulosuunnasta riippuen kala voi näyttää siniseltä tai vihreältä.


title: Tapparakala

text: Tapparakala on kotoisin Etelä-Amerikasta. Sitä tavataan Amazonin vesistössä, Guianassa ja Venezualassa sekä Paraguayssä. Se viihtyy hitaasti virtaavissa puroissa ja suolammikoissa.


title: Tapparakala

text: Tapparakalat elävät parvina lähellä veden pintaa. Ne syövät hyönteisiä, matoja ja pieniä äyriäisiä. Ne voivat napata veden pinnalta myös ilmassa lentäviä hyönteisiä.


title: Kuopion kulttuurihistoriallinen museo

text:
Kuopion kulttuurihistoriallinen museo on vuonna 1884 perustettu museo, joka harjoittaa kulttuurihistoriallista museotoimintaa Kuopiossa ja Pohjois-Savossa. Museo on Pohjois-Savon maakuntamuseo. Kuopion kulttuurihistoriallinen museo on osa Kuopion kaupungin Museokeskusta, johon kuuluvat lisäksi Kuopion luonnontieteellinen museo ja Kuopion taidemuseo.
Kuopion kulttuurihistoriallinen museo esittelee Kuopion kaupungin ja Pohjois-Savon esihistoriaa, historiaa, kansanelämää ja muuta kulttuurihistoriaa. Museo edistää esineellisen ja rakennetun kulttuuriympäristön säilymistä alueellaan. Kuopion kulttuurihistoriallisen museon näyttelyt sijaitsevat Kuopion museossa, Kuopion korttelimuseossa ja J.V. Snellmanin kotimuseossa.


title: Kuopion kulttuurihistoriallinen museo

text: Kuopion kulttuurihistoriallisen museon kokoelmat saivat alkunsa 1883, kun Kuopion Isänmaallinen Seura perustettiin. Seura oli kiinnostunut keräämään ja tallentamaan aineellista ja henkistä kulttuuria tallentaakseen Savon historiaa. Tätä varten perustettiin asiamiesverkosto, jonka jäsenet olivat eri puolilta silloista Kuopion lääniä. Asiamiehet alkoivat kerätä vanhoja esineitä ja asiakirjoja.


title: Kuopion kulttuurihistoriallinen museo

text: Museo toimi ennen nykyistä Kuopion museon rakennusta eri puolilla kaupunkia. 1900-luvun alussa Kuopiossa suunniteltiin uutta museo- ja kirjastorakennusta. Kuopiolaisen arkkitehdin J.V. Strömbergin piirustukset vahvistettiin syyskuussa 1905 ja rakennuksen peruskivi muurattiin 10. lokakuuta 1905. Rakennus valmistui 1907.


title: Kuopion kulttuurihistoriallinen museo

text: Museokokoelmat olivat Kuopion Isänmaallisen Seuran hallinnassa aina vuoteen 1967 saakka. Tuolloin kokoelmat siirtyivät Kuopion kaupungin vastuulle. Kuopion kaupunki perusti Kuopion museolle kulttuurihistoriallisen ja luonnontieteellisen osaston vuonna 1967. Kulttuurihistoriallisen museon näyttelytilat tulivat museorakennuksen kolmanteen ja neljänteen kerrokseen.


title: Kuopion kulttuurihistoriallinen museo

text: Kuopion Kulttuurihistoriallisen museon esinekokoelmiin kuuluu nykyään noin 70 000 objektia. Valokuvakokoelmiin kuuluu noin miljoona valokuvaa. Museolla on myös asiakirjakokoelmat ja kirjakokoelmat.


title: Kuopion kulttuurihistoriallinen museo

text: Kuopion museossa alkoi syksyllä 2018 mittava peruskorjaus- ja laajennushanke. Hankkeen myötä museorakennus yhdistyy laajennusosalla viereiseen kirjastoon. Hanke toteutetaan vuosina 2018−2020.


title: Carassius langsdorfii

text: Carassius langsdorfii on särkikalojen heimoon kuuluva kalalaji. Hermann Schlegel ja Coenraad Jacob Temminck kuvasivat lajin ensimmäisinä vuonna 1846.


title: Vapriikin kuva-arkisto

text: Vapriikin kuva-arkisto sijaitsee Museokeskus Vapriikin yhteydessä vanhalla Tampellan teollisuusalueella Tampereella. Se on Tampereen kaupungin eri museoiden kuvakokoelmien säilytyspaikka. Kuva-arkiston kokoelmissa on noin 1,8 miljoonaa valokuvaa pääasiassa Tampereelta ja ympäristökunnista. Sen lisäksi kokoelmissa on filmi- ja videoelokuvia eri tallennemuodoissa. Kuva-arkisto huolehtii kokoelmiensa järjestämisestä, varastoinnista, luetteloinnista, digitoinnista, tiedonhallinnasta ja tutkijapalvelusta. Kokoelmat lisääntyvät jatkuvasti lahjoituksin, hankintojen ja oman kuvaustoiminnan kautta. Vapriikin kuva-arkisto välittää valokuvia sekä yksityis- että julkaisukäyttöön. Digitoidut kokoelmat löytyvät Siiri-tietopalvelusta ja valtakunnallisesta Finna-hakupalvelusta.


title: Vapriikin kuva-arkisto

text: Kuva-arkisto tallentaa Pirkanmaan maakunnan ja Tampereen kaupungin historiaa ja nykypäivää. Tallennus on ilmiölähtöistä ja omaa aikaansa seuraavaa. Alueellisen toiminnan lisäksi Tampereen historialliset museot on mukana valtakunnallisessa ammatillisten museoiden tallennusyhteistyöverkosto TAKO:n toiminnassa.


title: Vapriikin kuva-arkisto

text: Tampereen historiallisten museoiden tallennusvastuulla on seuraavia osa-alueita:


title: Biskopsö folkskola

text: Biskopsö folkskola oli Hiittisten kunnan Biskopsön saarella toiminut ruotsinkielinen kansakoulu. Koulu oli toiminnassa vuosina 1919–1962.


title: Biskopsö folkskola

text: Biskopsön kansakoulu perustettiin Biskopsön saarelle vuonna 1919. Tätä ennen Biskopsön, Vänoxan, Ängesön ja Bolaxin saarten lasten koulunkäynnissä oli ollut vain tilapäisratkaisuja. Aluksi koulun toimintaan vuokrattiin huone yhdeltä saaren maatilalta kunnes koulurakennus valmistui vuonna 1922. Koulu oli yksiopettajinen ja vuosikurssien oppilasmäärä vaihteli huomattavasti. Koulussa oli majoitustila siltä varalta, etteivät oppilaat päässet merenkäynnin takia kotiin.


title: Biskopsö folkskola

text: Koulu oli jonkin aikaa Hiittisten kunnan hallinnollinen keskus, sillä opettaja Karl Lindqvist toimi kunnan tehtävissä. Koulussa sijaitsikin hänen aikanaan Hiittisten kunnalliskanslia ja kunnan kirjasto. Biskopsön koulu lakkautettiin vuonna 1962 vähäisen oppilasmäärän vuoksi. Lopettamishetkellä koulussa oli viisi oppilasta.


title: Biskopsö folkskola

text: Biskopsön koulurakennus on ollut myöhemmin Biskopsön kyläyhdistyksen omistuksessa ja toiminut kylän kohtaamispaikkana. Nykyisin koulu on yksityisomistuksessa ja siellä on muun muassa kahvila- ja majoituspalvelua.


title: Ankkapurhan teollisuusmuseo

text: Ankkapurhan teollisuusmuseo sijaitsee Kouvolan Inkeroisissa vanhan, vuonna 1872 Ankkapurhan Lohisaarelle perustetun puuhiomon ja kartonkitehtaan tiloissa. Museon ydin ja arvokkain kokonaisuus on Suomen ensimmäinen jatkuvakäyntinen kartonkikone, pahvimankeli. Alkuperäiselle paikalleen entisöity kone käynnistyi vuonna 1897 ja pysäytettiin lopullisesti vuonna 1978. Museona kohde avattiin vuonna 1997. Museovirasto on nimennyt teollisuusalueen Suomen metsäteollisuuden muistomerkiksi.


title: Ankkapurhan teollisuusmuseo

text: Ankkapurhan teollisuusmuseon lipunmyynti sijaitsee vanhassa Tampellan tehtaan keskuskonttorissa osoitteessa Pasilantie 1. Itse museo toimii Stora Enso Ingerois Oy:n tehdasrakennuksessa Kuitutie 2:ssa. Museon toiminnasta vastaa Ankkapurhan teollisuusmuseosäätiö, jonka omistuksessa museon kokoelmat ovat.


title: Ankkapurhan teollisuusmuseo

text: Näyttelyiden lisäksi teollisuusmuseossa on infotila esittelyjä, neuvotteluja ja kokouksia varten sekä vapaata tilaa, jossa on järjestetty esimerkiksi konsertteja ja teatteriesityksiä.


title: Ankkapurhan teollisuusmuseo

text: Ankkapurhan teollisuusmuseon ytimenä on Saksasta hankittu kartonkikone 1. Konevanhuksen pituus on 60 metriä ja työleveys puolitoista metriä. Sen huippunopeus oli 30 metriä minuutissa ja keskimääräinen vuosituotanto 6 000 tonnia.


title: Ankkapurhan teollisuusmuseo

text: Kartonkikoneen lisäksi museon perusnäyttely esittelee henkilökunnan työ- ja elämänoloja sekä teollisuuden kehitystä runsaan sadan vuoden aikana. Näyttelyssä on runsaasti valokuvia, karttoja ja esineitä, jotka on koottu eri tehdasosastoilta tai saatu lahjoituksena yksityisiltä henkilöiltä.


title: Ankkapurhan teollisuusmuseo

text: Museon aidossa pajaympäristössä esitellään useiden sukupolvien teollisuusseppien työtä ja työvälineitä. Nähtävillä on muun muassa Hennalan purkutiilistä rakennettu ahjo, 150 kiloa painava Lokomon valmistama alasin sekä yli 120 vuotta vanha nahkapalje, joka on edelleen toimintakunnossa. Museopajassa järjestetään tilauksesta työnäytöksiä.


title: Ankkapurhan teollisuusmuseo

text: Kymenlaakson vanhimmat, lähes 7000 vuoden ikäiset kivikautiset asuinpaikat on löydetty Ankkapurhan rantamilta. Nämä Ankkapurhan varhaisvaiheet ovat museolla esillä Museovirastolta lainassa olevassa Ammoin Ankkapurhassa -näyttelyssä. Näyttely on koottu alueella tehtyjen arkeologisten kaivauksien pohjalta.


title: Ankkapurhan teollisuusmuseo

text: Museossa esitellään yhdeksän tehtaan historiassa vaikuttanutta henkilöä aina johdosta saunottajaan. Nähtävänä on myös valokuvanäyttely vuoden 1918 tapahtumista ja niiden vaikutuksista Inkeroisten tehtaalla ja tehdasyhdyskunnassa.


title: Ankkapurhan teollisuusmuseo

text:
Vuonna 2015 avautui Ankkapurhan teollisuusmuseosäätiön nuorin museo, Piirustuskonttorimuseo, joka sijaitsee lipunmyynnin kanssa samassa rakennuksessa (Pasilantie 1). Näyttelyssä on esillä myös Muisto ”Muke” Aholan maalauksia ja piirroksia sekä valokuvia Inkeroisista vuosien varrelta.
Ankkapurhan teollisuusmuseo valittiin Itä-Suomen paikallismuseoksi vuonna 2018. Teemana kilpailussa oli itsenäisyyden juhlavuoden näkyminen museoissa.


title: Ankkapurhan teollisuusmuseo

text: Ankkapurhan teollisuusmuseosäätiön hoidossa on myös lähellä teollisuusmuseota sijaitseva Museotalo Warpunen osoitteessa Reunalinja 7. Museo esittelee työntekijöiden asuinoloja eri vuosikymmenillä sekä tehtaan konttoria ja konttorikoneita.


title: Ankkapurhan teollisuusmuseo

text: Tehtaan työntekijöille rakennettiin 1900-luvun alussa neljän perheen taloja ulkorakennuksineen. Taloista muodostui tehtaan läheisyyteen linjojen alue, johon kuului valkoinen, punainen ja keltainen linja. Talojen seinissä oli nimikilvet ja asuinrakennuksille annettiin lintujen nimet.


title: Ankkapurhan teollisuusmuseo

text: Yksi taloista oli nimeltään Warpunen, ja se säästettiin muiden talojen purkamisen yhteydessä. Vuonna 1909 rakennetun talon yhteen asuntoon on luotu 1900-luvun alun paperin- ja kartongintekijän koti, jossa on keittiö, kamari sekä makuuputka. Asunto kertoo ison perheen elämästä 40 neliön asunnossa. Heteka-ajan kodissa puolestaan esitellään työntekijöiden asumista 1930–1940-luvulla.


title: Ankkapurhan teollisuusmuseo

text: Museotalo Warpusen muissa asunnoissa on esillä 1920-luvun Billnäs-kalusteinen tehtaan konttori ja konttorikoneita esittelevä näyttely.


title: Ankkapurhan teollisuusmuseo

text: Ankkapurhan kulttuuripuisto yhdistää tutustumiskohteita Kymijoen molemmilla rannoilla, Anjalan ja Inkeroisten kylissä. Kulttuuripuisto levittäytyy Anjalan kirkolta Anjalan kartanomiljööseen. Kymijoen vastarannalla voi tutustua Ankkapurhan teollisuusmuseoon, Museotalo Warpuseen sekä Alvar Aallon suunnittelemaan teollisuus- ja asuinalueeseen.


title: Suurrauskut

text:
Suurrauskut ("Myliobatiformes") on kalalahko. Leonard Compagno kuvasi lahkon vuonna 1973.
Suurrauskuja tavataan meri- murto- ja makeasta vedestä.


title: Alatornion pitäjämuseo

text: Alatornion pitäjämuseo sijaitsee Torniossa Alatornion kirkon vieressä. Museo on vanhassa lainajyvämakasiinissa, joka muutettiin museokäyttöön vuonna 1964.


title: Alatornion pitäjämuseo

text: Museon näyttelyssä on esillä Alatornion kylien käyttö- ja talousesineistöä. Pääasiassa 1960-luvulla koottu esineistö kertoo alueen elämästä ja elinkeinoista. Entinen Alatornion kunta liitettiin Tornion kaupunkiin vuonna 1973.


title: Kangasalan kotiseutumuseo

text: Kangasalan kotiseutumuseo sijaitsee vanhassa kivisessä viljamakasiinissa. Makasiini on rakennettu vuosina 1833-1835 ja se sijaitsee Kangasalan kirkkoa vastapäätä. Muaseo on perustettu vuonna 1958.


title: Kangasalan kotiseutumuseo

text: Kokoelmat on saatu lahjoituksena pitäjäläisiltä ja luetteloituja esineitä on n. 1700. Niistä n. 400 on luetteloitu Siiri-tietojärjestelmään.


title: Kangasalan kotiseutumuseo

text: Näyttelyt on koottu kolmeen kerrokseen niin, että alakerrassa esitellään perinteistä talonpoikaiselämää aihepiireittäin. Näitä ovat mm. rakentaminen, metsästys, kalastus, kotitalous. Toisessa kerroksessa esitellään paikallishistorian erityispiirteitä nukkediaraamojen avulla. Oman dioraaman ovat saaneet mm. Kaarina Maununtytär Liuksialan kartanosssa ja Kaarina Hannuntytär Vääksyn kartanossa 1500-luvun lopussa. Kolmannessa kerrokseessa on esillä Jalmari Finnen esineistöä ja tuotantoa. Osa tilasta on varattu vaihtuville näyttelyille.


title: Oulunsalon kotiseutumuseo

text: Oulunsalon kotiseutumuseo on yksi Museo-ja tiedekeskus Luupin ulkomuseokohteista. Se sijaitsee Lentokentäntien varressa, aivan kirkon vieressä.


title: Oulunsalon kotiseutumuseo

text: Museossa voi tutustua elämään ja työn tekoon 1900-luvun maaseudulla. Esineistöstä löytyvät melkein kaikki tuolloin maalaistalossa tarvittavat työkalut, tekstiilit ja astiat. Esineitä on kokoelmissa yli 1200.


title: Oulunsalon kotiseutumuseo

text: Rakennukset ovat lähes kaikki alkuperäisillä paikoillaan. Päärakennuksessa on kilpukkarekenteinen pirtti, pieni välikamari sekä kaunis salin puoli. Pihapiirissä on aittoja, talli ja riihi.


title: Oulunsalon kotiseutumuseo

text: Piha on suojainen paikka kesätapahtumille ja Entisaikain Joulumarkkinoille, jotka järjestetään joka vuosi museon ympäristössä.


title: Oulunsalon kotiseutumuseo

text: Museo on auki kesäisin ja tapahtumien yhteydessä. Kohteeseen on vapaa sisäänpääsy. Museolle on helppo myös tulla linja-autolla, koska pysäkki sijaitsee aivan museon lähellä.


title: Halsuan kotiseutumuseo

text:
Halsuan kotiseutumuseoalueen rakentuminen sai alkunsa Antti Kujalan harrastuksesta. Vuonna 1986 hän osti ns. Kraatarin tuvan Meriläisiltä. Vuonna 1987 Halsuan kunta osti naapuritilasta määräalan museoalueen rakentamista varten. Alueelle laadittiin suunnitelma, jonka mukaan alueelle voisi sijoittaa muitakin rakennuksia.
Vanhaa arvostavana ja kovana puuhamiehenä Antti keräsi lähialueilta esineistöä ja aineistoa silloisen kotiseutu- ja kulttuurilautakunnan avustuksella. Muutamassa vuodessa Antti sai hankituksi, rahoitetuksi ja kootuksi kaiken sen mistä nykyinen museoalue koostuu.
Halsuan kunta osti Antinmuseon” osaksi Halsuan kotiseutumuseota vuonna 1993.Museoalueella on nykyään 22 rakennusta. Halsuan kotiseutumuseo on avoinna kesäisin.


title: Kuhmalahden kotiseutumuseo

text: Kuhmalahden kotiseutumuseo sijaitsee Kangasalan kaupungissa, Kuhmalahden kirkonkylässä noin 45 kilometriä Tampereelta itään.


title: Kuhmalahden kotiseutumuseo

text: Kulmalahden kotiseutumuseo on perustettu vuonna 1973. Museon pysyvä näyttely kertoo mm. paikallisesta musiikkiperinteestä sekä elämästä maaseudulla 1800–1900-luvun vaihteessa. Museopihalta löytyy vuonna 1906 rakennuttu makasiini, joka on siirretty nykyiselle paikalleen vuosina 1980–1981. Makasiinissa on nähtävillä esimerkiksi vanhan Osuuskaupan näyttely sekä soittimia. Kaksikerroksinen pakari eli leivintupa on rakennettu vuonna 1933. Alakerrassa on iso pirtti ja yläkerrassa on kaksi kamaria, jotka ovat toimineet aikoinaan palkollisten asuntona. Rakennukseen kuuluu myös neljä aittaa, joissa on esillä muun muassa vanhoja työkaluja.


title: Kuhmalahden kotiseutumuseo

text: Kuhmalahden kotiseutumuseo on avoinna heinäkuussa keskiviikkona 16–18, perjantaina 16–18 ja sunnuntaina 12–16. Muulloin museo on avoinna sovittaessa.


title: Aarresaaren kotiseutumuseo

text: Aarresaaren kotiseutumuseo on vuonna 1952 avattu kotiseutumuseo, joka sijaitsee Jämsässä Keski-Suomessa. Kotiseutumuseota ylläpitää vuonna 1949 perustettu Jämsänkosken Kotiseutuyhdistys. Museoalue muotoutui 1950–1970-luvuilla, kun sinne siirrettiin rakennuksia silloisen Jämsänkosken alueelta.


title: Aarresaaren kotiseutumuseo

text: Aarresaaren kotiseutumuseossa on Koskenpään Kalliokoskelta siirretty siipiratasmylly, kaksikerroksinen jyväaitta 1700-luvulta, Kerkkolan rusthollin päärakennus 1840-luvulta, työväestön asumistavasta kertovat Aakun ja Timon mökit, kaksi eräaittaa, savusauna, riihi, kirkkovenetalas ja raamisaha. Kotiseutumuseon kokoelmat on osittain sijoitettu museorakennuksiin.


title: Aarresaaren kotiseutumuseo

text: Aarresaaren kotiseutumuseo on maakunnallisesti merkittävä rakennettu ympäristö.


title: Gillesgården

text: Gillesgården on maatalous- ja kotiseutumuseo, joka sijaitsee Skarpkullassa Kuninkaantien varreessa. Museon näyttelyt kertovat pääasiassa maataloudesta ja sen kehityksestä entisen Pohjan kunnan alueella, nykyisessä Raaseporissa.


title: Gillesgården

text: Museokokonaisuus muodostuu seitsemästä rakennuksesta. Kokoelmiin kuuluu yhteensä yli 3 200 esinettä.


title: Gillesgården

text: Asuinrakennus on Fiskars-yhtiöihin kuuluneen Skarpkulla Storgård Östergård -tilan entinen päärakennus, jonka Pohjan Kotiseutuyhdistys osti vuonna 1964. Rakennus on ajoitettu 1700-luvun loppupuolelle. Talossa on muun muassa talonpoikaisesineitä 1800- ja 1900-luvuilta.


title: Gillesgården

text: Fiskars lahjoitti aittarakennuksen Länsi-Uudenmaan kansanopistolle vuonna 1926. Alun perin rakennus on pohjois-Pohjasta, Lönnhammarista. Kansanopiston siirtyessä Karjaalle rakennus museoesineineen lahjoitettiin Pohjan Kotiseutuyhdistykselle. Aitassa on piian kesähuone.


title: Gillesgården

text: Kaksikerroksinen vilja-aitta siirrettiin Brödtorpista vuonna 1988. Alakerran näyttelyssä on muun muassa auroja ja äkeitä ja yläkerrassa metsästys-ja kalastusvälineitä.


title: Gillesgården

text: Moratalo-tyyppinen Muonamiehentalo siirrettiin museolle Nygårdista vuonna 1983. Talossa on esillä vanhoja käyttöesineitä.


title: Gillesgården

text: Vuonna 1987 rakennettuun halliin on sijoitettu Dalkarbyn tilan ajoneuvoja, vaunuja ja kärryjä. Hallissa on myös esillä moponäyttely sekä moottorisahakokoelma. Samassa tilassa toimii museon kahvila. 1975 rakennetussa maataloushallissa on paikallisessa maataloudessa käytettyjä välineitä.


title: Forngården

text: Forngårdenin talomuseo on vuonna 1958 avattu ulkoilmamuseo Snappertunan kirkonkylässä, Raaseporissa, ja se kertoo saaristolaistilan elämästä 1800-luvun puolessavälissä. Talomuseo on osa Länsi-Uudenmaan maakuntamuseota.


title: Forngården

text: Museon päärakennuksen vanhimmat osat peräisin 1700-luvulta. Kokonaisuuteen kuuluu myös luhti, kaksi aittaa, nuottavaja, lato, paja ja ulkokäymälä. Kaikki rakennukset on siirretty paikalle muualta. Viimeisin siirretty rakennus on sepän paja, joka avattiin vuonna 1998.


title: Forngården

text: ”Lemmenpolku” yhdistää museon lähistöllä sijaitsevaan Raaseporin linnaan.


title: Lavian kotiseutumuseo

text: Lavian kotiseutumuseo on kotiseutumuseo, joka esittelee lavialaista elämää ja esinekulttuuria. Pääosassa on agraaritalouden aika ja esillä on siihen liittyvää maa- ja kotitaloustavaraa. Lisäksi museossa esitellään kalastusta ja metsästystä sekä kirkollista elämää.


title: Lavian kotiseutumuseo

text: Kotiseutumuseo sijaitsee vuonna 1853 valmistuneessa lainajyvästömakasiinissa Lavian kirkon vieressä. Se on osa Lavian kirkonkylän raittia, joka on osa valtakunnallisesti merkittävää rakennettua kulttuuriympäristöä.


title: Lavian kotiseutumuseo

text: Näytteillä on lisäksi paikallisen harrastajan Antti Kampin lahjoittama kivi- ja mineraalikokoelma. Lavian kotiseutumuseossa esitellään myös esihistoriaa.


title: Lavian kotiseutumuseo

text: Museotoiminta Laviassa alkoi vuonna 1949, jolloin perustettiin Lavian Museo- ja kotiseutuyhdistys. Kotiseutumuseolle löydettiin sopivat tilat vuonna 1954, jolloin kunta osoitti museoyhdistyksen käyttöön lainajyvästömakasiinin. Varsinaisesti museotoiminta ja kokoelmien kerääminen aloitettiin vuonna 1957, jolloin kunnanvaltuusto nimesi kunnallisen museotoimikunnan ja sen puheenjohtajaksi kunnanvaltuutettu Eljas Virtasen.


title: Lavian kotiseutumuseo

text: Vuoden 2015 kuntaliitoksen myötä Lavian kotiseutumuseo siirtyi Porin kaupungille ja osaksi Satakunnan museota.


title: Lappajärven museo

text: Lappajärven museo on Lappajärvi-seuran ylläpitämä paikallismuseo Lappajärvellä. Seura kunnosti hankkimansa vanhan käräjätalon museota varten vuonna 1997.


title: Lappajärven museo

text: Museossa oli alun alkaen suunnitelmana esitellä vaihtuvia näyttelyitä sekä sijoittaa kahteen yläkerran huoneeseen pysyvät näyttelyt, jotka ovat Lappajärven sotaveteraanien perintö sekä Lappajärven seurakunnan vanha historiahuone. Vaihtuvat näyttelyt ovat lappajärveläiseen elämän menoon liittyviä ja yleensä esillä kaksi kesää.


title: Vehmaan museot

text: Vehmaan museot on Vehmaalla Lahdingon kylässä sijaitseva kolmen museon kokonaisuus. Museot keskittyvät Huolilan kantatilaan ja sen ympäristöön.


title: Vehmaan museot

text: Kantatilan päärakennuksessa toimii Vehmaan kotiseutumuseo, jossa esitellään vaihtuvia näyttelyitä. Pihalla olevassa kivinavetassa toimii Kivityömuseo, jossa esitellään vehmaalaista kivityötä 1900-luvun alussa. Lisäksi tien pohjoispuolella on Ruotusotamiehen torppa, 1700-luvulta peräisin oleva sotilastorppa, joka on säilyttänyt hyvin vanhakantaisen ulkomuodon Kaikkia kolmea museota ylläpitää Vehmaan kotiseutuyhdistys.


title: Aimara (kala)

text: Aimara ("Hoplias aimara") on rosvotetrojen heimoon kuuluva makeanveden kalalaji, jota pidetään monesti akvaariossa. Ranskalainen Achille Valenciennes kuvasi lajin ensimmäisenä vuonna 1847.


title: Aimara (kala)

text: Aimara on levinnyt Etelä-Amerikassa muan muuassa Argentiinaan ja Brasiliaan.


title: Paraisten kotiseutumuseo

text: Paraisten kotiseutumuseo on Paraisilla sijaitseva ulkoilmamuseo. Museoalueella vanhoja rakennuksia, jotka kertovat maaseudun eri yhteiskuntaluokista ja niiden elämästä viime vuosisatoina. Museo perustettiin vuonna 1928 Paraisten kotiseutuyhdistyksen toimesta. Lenin yöpyi yhdessä museon rakennuksista, Kirjalan talossa, pakomatkallaan saariston halki. Museoalueen lisäksi Paraisten kotiseutumuseo ylläpitää useita paikallaan museoituja rakennuksia Paraisten Vanhalla malmilla.